open-index/open-wikipedia-markdown huggingface dataset:
ରିସାଙ୍କିଜୁମାବ

**ରିସାଙ୍କିଜୁମାବ,** ଏକ ବେପାର ନାମ **ସ୍କାଇରିଜି,** ହେଉଛି ଏକ ଔଷଧ ଯାହା ମଧ୍ୟମରୁ ଗମ୍ଭୀର ଧରଣର ପ୍ଲେକ ସୋରିୟାସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।ସାଧାରଣ ପୁଷ୍ଟୁଲାର ସୋରିଆସିସ୍, ଏରିଥ୍ରୋଡର୍ମିକ୍ ସୋରିଆସିସ୍ ଏବଂ ସୋରିଆଟିକ ଗଣ୍ଠି ପ୍ରଦାହ ରୋଗମାନଙ୍କରେ ମଧ୍ୟ ଏହା ବ୍ୟବ‌ହାର ହୋଇପାରେ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା, ଥକାପଣ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ ।  ଏହା ଯୋଗୁ ଅନ୍ୟ ସଂକ୍ରମଣର ଆଶଙ୍କା ମଧ୍ୟ ବଢ଼ି ଯାଇଥାଏ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲ୍ୟୁକିନ୍ ୨୩ ଏ (IL-23A) ସ‌ହିତ ସଂଲଗ୍ନ ହୁଏ ଏବଂ ଅବରୋଧ କରେ । 

୨୦୧୯ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ରିସାଙ୍କିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୩,୩୦୦ପାଉଣ୍ଡ ଥିଲା । 

## ଆଧାର
ଅଭିନବ ଗୋମତାମ

**ଅଭିନବ ଗୋମତାମ** ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଜଗତରେ କାମ କରନ୍ତି । ସେ ପ୍ରଥମେ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ତେଲୁଗୁ ଭାଷାର କ୍ଷୁଦ୍ର ଚଳଚ୍ଚିତ୍ରରେ କାମ କରିଥିଲେ । ୨୦୧୪ ମସିହାରେ ସେ ତେଲୁଗୁ କଥାଚିତ୍ର ମୈନେ ପ୍ୟାର୍ କିୟାରେ ଏକ ଚରିତ୍ର ଅଭିନେତା ଭାବରେ କାମ କରିଥିଲେ । ଏହାପରେ ସେ ତେଲୁଗୁ କଥାଚିତ୍ର ଜଗତରେ ଜଣେ ପାର୍ଶ୍ୱ ଅଭିନେତା ଭାବରେ ସକ୍ରିୟ ଅଛନ୍ତି ।

## ପ୍ରାରମ୍ଭିକ ଜୀବନ 
ଅଭିନବ ହାଇଦ୍ରାବାଦରେ ଜନ୍ମଗ୍ରହଣ କରିଥିଲେ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ସେ ବିଜ୍ଞାନ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି ଆଣ୍ଡ ସାଇନ୍ସରୁ ଇଞ୍ଜିନିୟରିଂରେ ସ୍ନାତକ କରିଛନ୍ତି ।

## ଅଭିନୟ ଜୀବନ 
ସେ ପ୍ରଥମେ ଥିଏଟର ନାଟକରେ କାମ କରିବା ଆରମ୍ଭ କରିଥିଲେ । ସେ ଲାମାକାନ, ଉଡ଼ାଣ ପର୍‌ଫର୍ମିଂ ଆର୍ଟସ୍ ଏବଂ ଅହମ ଥିଏଟର ଭଳି ନାଟକ ସଂସ୍ଥାରେ କାମ କରିଛନ୍ତି । ତେଲୁଗୁ କଥାଚିତ୍ର ଜଗତର କାମ କରିବା ପୂର୍ବରୁ ସେ କିଛି କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୪ ମସିହାରେ ସେ ତେଲୁଗୁ କଥାଚିତ୍ର ଜଗତରେ ଜଣେ ଚରିତ୍ର ଅଭିନେତା ଭାବରେ କାମ କରିବା ଆରମ୍ଭ କରିଥିଲେ । *ମଲ୍ଲି ରାବା* (୨୦୧୭), *ଇ ନାଗାରାନିକି ଏମାଣ୍ଡି* (୨୦୧୮), *ସୀତା* (୨୦୧୯), *ଫାଲକନୁମା ଦାସ* (୨୦୧୯) ଏବଂ *ମୀକୁ ମାତ୍ରମେ ଚେପ୍ତା* (୨୦୧୯) ଭଳି ତେଲୁଗୁ କଥାଚିତ୍ରରେ ସେ କାମ କରିଛନ୍ତି । ତାଙ୍କ ଅଭିନୀତ କଥାଚିତ୍ର *ମୀକୁ ମାତ୍ରମେ ଚେପ୍ତା* ଉପରେ ସିନେମା ଏକ୍ସପ୍ରେସଦ୍ୱାରା ପ୍ରକାଶିତ ସମୀକ୍ଷାରେ ତାଙ୍କ ଅଭିନୟକୁ ପ୍ରଶଂସା କରାଯାଇଥିଲା, ମାତ୍ରା ଏହି କଥାଚିତ୍ରଟିକୁ ବରଖାସ୍ତା କରାଯାଇଥିଲା । *ଇ ନାଗାରାନିକି ଏମାଣ୍ଡିରେ* ତାଙ୍କ ଅଭିନୀତ ଭୂମିକା ପାଇଁ ତାଙ୍କୁ ମଧ୍ୟ ପ୍ରଶଂସା କରାଯାଇଥିଲା ।

### ଅଭିନୀତ କଥାଚିତ୍ର 
### ଦୂରଦର୍ଶନ 
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ମହମ ବେଗମ

**ମହମ ବେଗମ** କିମ୍ବା **ମହୀମ ବେଗମ** (୧୬ ଏପ୍ରିଲ ୧୫୩୪ରେ ମୃତ୍ୟୁବରଣ କରିଥିଲେ) ୨୦ ଏପ୍ରିଲ ୧୫୨୬ ମସିହାରୁ ୨୬ ଡିସେମ୍ବର ୧୫୩୦ ପର୍ଯ୍ୟନ୍ତ ମୋଗଲ ସାମ୍ରାଜ୍ୟର ସମ୍ରାଟ ଏବଂ ମୋଗଲ ସାମ୍ରାଜ୍ୟର ପ୍ରତିଷ୍ଠାତା ବାବୁରଙ୍କ ତୃତୀୟ ପତ୍ନୀ ତଥା ମୁଖ୍ୟ ମହାରାଣୀ ଥିଲେ । ସେ ବାବୁରଙ୍କ ଜ୍ୟେଷ୍ଠପୁତ୍ର ତଥା ଶେଷରେ ଉତ୍ତରାଧିକାରୀ ହୋଇଥିବା ହୁମାୟୁନଙ୍କ ମାତା ଥିଲେ । ସେ ପାଦଶାହା ବେଗମର ପ୍ରଥମ ରାଜକୀୟ ଆଖ୍ୟା ପାଇଥିଲେ ।

## ପରିବାର ଏବଂ ବଂଶ
ସମସାମୟିକ ରେକର୍ଡ ଗୁଡିକରୁ ମହମ ବେଗମଙ୍କ ପିତାମାତା ସମ୍ବନ୍ଧରେ କୌଣସି ନିର୍ଦ୍ଦିଷ୍ଟ ସୂଚନା ମିଳିନାହିଁ । ବାବୁରଙ୍କ ଆତ୍ମଜୀବନୀ; ବାବୁର୍ନମାରେ, ଦୁହିଁଙ୍କ ବିବାହ ବିଷୟରେ ଅଳ୍ପ କିଛି ଉଲ୍ଲେଖ ରହିଛି କିନ୍ତୁ ମହମଙ୍କ ପରିବାର ବିଷୟରେ କିଛିନାହିଁ । ତଥାପି, ଏକ ପ୍ରମାଣ ଅଛି ଯେ ଖ୍ୱାଜା ମହମ୍ମଦ ଅଲି ନାମକ ଜଣେ ବ୍ୟକ୍ତି ମହମଙ୍କ ଭାଇ ଥିଲେ । ଖୋଷ୍ଟ ସହରକୁ କେନ୍ଦ୍ର କରି ବାବୁର୍ନମାରେ ତାଙ୍କ ନାମ ଅନେକ ଥର ଦେଖାଯାଏ, ଯଥା ଖୋଷ୍ଟ ସରକାରରେ ସେବା କରିବା, ଖୋଷ୍ଟରୁ ଅର୍ଡର ପାଇଁ ଆସିବା ଇତ୍ୟାଦି । ସେହି ସହରରେ ମହମଙ୍କ ସନ୍ତାନ ଜନ୍ମ ହୋଇଥିଲେ ଏବଂ ଏହା ରେକର୍ଡ ହୋଇଥିଲା ଯେ ପରେ ହୁମାୟୁନ ଖୋଷ୍ଟରେ ତାଙ୍କ ମାତାପିତାଙ୍କୁ ଦେଖା କରିଥିଲେ । ବାବୁର, ଅବଦୁଲ ମଲିକ ଖୋଷ୍ଟିଙ୍କ ବିଷୟରେ ମଧ୍ୟ ଉଲ୍ଲେଖ କରିଛନ୍ତି ଯିଏ ମହମଙ୍କ ସମ୍ପର୍କୀୟ ହୋଇପାରନ୍ତି, ଯଦିଓ ଏହା ନିଶ୍ଚିତ ନୁହେଁ । ତିମୁରିଦ ସମ୍ପର୍କକୁ ଆଗକୁ ନେବାକୁ ସୂଚକ ମଧ୍ୟ ଦିଆଯାଇଛି । ମହମ ବେଗମଙ୍କ ପୋଷ୍ୟ କନ୍ୟା ଗୁଲବଦନ କହିଛନ୍ତି ଯେ କାବୁଲର ନୂତନ ବର୍ଷର ଉଦ୍ୟାନର ମାଲିକମାନଙ୍କ ସହ ସମ୍ରାଟ ସମ୍ପୃକ୍ତ ଥିଲେ, ଯାହା ପ୍ରଥମେ ବାବରଙ୍କ ମାମୁଁ ଉଲୁଘ ବେଗ ଦ୍ୱିତୀୟଙ୍କଦ୍ୱାରା ନିର୍ମିତ ହୋଇଥିଲା । ଏଥିସହ, କେତେକ ବିଚାରରୁ ଜଣାପଡିଛି ଯେ ଗୁଲବଦନଙ୍କ ମା ଦିଲଦାର ଆଗଚା ବେଗମ ମଧ୍ୟ ମହମଙ୍କ ସମ୍ପର୍କୀୟ ଥିଲେ ।

## ବିବାହ
୧୫୦୬ ମସିହାରେ ବାବୁର ମହମ ବେଗମଙ୍କୁ ହେରାଟରେ ବିବାହ କରିଥିଲେ, ଯେତେବେଳେ ସୁଲତାନ ହୁସେନ ମିର୍ଜାଙ୍କ ମୃତ୍ୟୁରେ ସେ ହେରାଟର ରାଜଧାନୀ ଖୋସ୍ରାନରେ ଶୋକ ପାଳିଥିଲେ । ସେ ବାବୁରଙ୍କ ରାଜନୈତିକ କାର୍ଯ୍ୟରେ ତଥା ରାଜପରିବାରରେ ମଧ୍ୟ ସକ୍ରିୟ ଭୂମିକା ଗ୍ରହଣ କରିଥିଲେ । ତାଙ୍କର ଅତ୍ୟଧିକ ବୁଦ୍ଧି, ଗୁଣ ଏବଂ ସୁନ୍ଦର ଚେହେରା ଥିଲା । ସେ ରାଜ ପରିବାରର ମୁଖ୍ୟ ମହିଳା ଥିଲେ । ଦମ୍ପତିଙ୍କ ପ୍ରଥମ ସନ୍ତାନ ହୁମାୟୁନ ଜନ୍ମ ହେବା ପରେ ଆଉ ଚାରି ସନ୍ତାନ ଜନ୍ମ ହୋଇଥିଲେ ଏବଂ ଦୁର୍ଭାଗ୍ୟବଶତଃ ସମସ୍ତେ ଶିଶୁ ଅବସ୍ଥାରେ ମରିଗଲେ । ସେମାନେ ହେଲେ ବାରବୁଲ, ମିହର ଜାହାନ, ଆଇସାନ ଦୌଲତ ଏବଂ ଫାରୁକ । ବାବୁରଙ୍କ ମୁଖ୍ୟ ପତ୍ନୀ ଭାବରେ, ସେ ତାଙ୍କ ହରେମର ଅନ୍ୟ ଅନ୍ତେବାସୀମାନଙ୍କ ଉପରେ ଭଲଭାବେ ପରିଭାଷିତ ହୋଇଥିଲେ । ସେ ନିଜେ ଯଥାକ୍ରମେ ୧୫୧୯ ଏବଂ ୧୫୨୫ ମସିହାରେ ଦିଲଦାର ବେଗମଙ୍କ ଦୁଇ ସନ୍ତାନ ହିନ୍ଦଳ ମିର୍ଜା ଏବଂ ଗୁଲବାଦନ ବେଗମଙ୍କ ଅଭିଭାବକତା ଗ୍ରହଣ କରିଥିଲେ ଏବଂ ଏହା ବାବୁରଙ୍କଦ୍ୱାରା ପ୍ରମାଣିତ ହୋଇଥିଲା ।

## ମୃତ୍ୟୁ
ମହମ ବେଗମ ଅନ୍ତବୁଜୁଳା ରୋଗରେ ଆକ୍ରାନ୍ତ ହୋଇ ୧୬ ଏପ୍ରିଲ ୧୫୩୪ ମସିହାରେ ମୃତ୍ୟୁବରଣ କରିଥିଲେ । ମହମଙ୍କ ମୃତ୍ୟୁ ପରେ ବାବୁରଙ୍କ ଭଉଣୀ ଖାନଜଡା ବେଗମ ସାମ୍ରାଜ୍ୟର ପ୍ରଥମ ମହିଉଳା ହୋଇଥିଲେ ।

ତାଙ୍କୁ କେଉଁଠାରେ ସମାଧି ଦିଆଗଲା ଏବଂ କେଉଁ ସ୍ଥାନଟି ତାଙ୍କ ପୁତ୍ର ହୁମାୟୁନଙ୍କଦ୍ୱାରା କବର ହେବା ପାଇଁ ମନୋନୀତ ହୋଇଥିଲା ତାହା ଏଜାବତ ଜଣା ନାହିଁ । ତାଙ୍କୁ ବାବୁରଙ୍କ କବର ପାଖରେ କବର ଦିଆଯାଇଥିବା ଜଣାପଡିଛି । ଏହା ନିଶ୍ଚିତ ଯେ, ତାଙ୍କ ଶରୀର କେବେ ମଧ୍ୟ କାବୁଲକୁ ସ୍ଥାନାନ୍ତର କରାଯାଇ ନାହିଁ ।

## ଆଧାର
ଶ୍ରେଣୀ:୧୫୩୪ ମୃତ୍ୟୁ
ଶ୍ରେଣୀ:ମୋଗଲ ସାମ୍ରାଜ୍ୟର ମହିଳା
ଏର୍ଟାପେନେମ

**ଏର୍ଟାପେନେମ**, ଏକ ବିକ୍ରୟ ନାମ ଇନଭାଞ୍ଜ, ଏକ ଔଷଧ ଅଟେ ଯାହା ଉଦର ସଂକ୍ରମଣ, ନିମୋନିଆ, ଉର୍ଦ୍ଧ୍ୱ ମହିଳା ପ୍ରଜନନ ପ୍ରଣାଳୀ, ମୂତ୍ରାଙ୍ଗ ପ୍ରଣାଳୀ, ଓ ମଧୁମେହ ପାଦ ସଂକ୍ରମଣରେ ଦିଆଯାଏ । ଏହା ମାଂସପେଶୀ ବା ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ମୁଣ୍ଡବିନ୍ଧା, ରାସ, ଏବଂ ପ୍ରସବ ସ୍ଥଳରେ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିୟମ୍ ଡିଫିସିଲ-ଆସୋସିଏଟେଡ୍ କୋଲାଇଟିସ୍, ବାତ ଏବଂ ଆନାଫାଇଲାକ୍‌ସିସ ସହିତ ଆଲର୍ଜି ପ୍ରତିକ୍ରିୟା ହୋଇପାରେ । ଏହା କାର୍ବାପେନେମ ପରିବାରର ଏକ ଔଷଧ ଯାହା ଯୋଗୁ ସାଧାରଣତଃ ଜୀବାଣୁଙ୍କର ମୃତ୍ୟୁ ହୋଇଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବମ୍ବେ ଜ୍ଞାନମ

**ଜ୍ଞାନମ ବାଲସୁଭ୍ରମଣ୍ୟନ** ଜଣେ ଭାରତୀୟ ଅଭିନେତ୍ରୀ, ଯିଏକି ତାଙ୍କ **ବମ୍ବେ ଜ୍ଞାନମ** ଭାବରେ ଜଣାଶୁଣା । ସେ ତାମିଲ ମଞ୍ଚ, ଦୂରଦର୍ଶନ ଏବଂ କଥାଚିତ୍ର ଜଗତରେ ଅଭିନୟ କରନ୍ତି । ୧୯୮୯ ମସିହାରେ ସେ ମହାଲକ୍ଷ୍ମୀ ଲେଡିଜ୍ ଡ୍ରାମା ଗ୍ରୁପ୍ ଜରିଆରେ ଜଣେ ମଞ୍ଚ କଳାକାର ଭାବରେ ଅଭିନୟ କରିବା ଆରମ୍ଭ କରିଥିଲେ ।

## ଅଭିନୟ ଜୀବନ 
ସେ *ପ୍ରେମି*, *କୋଲାଙ୍ଗଲ* ଏବଂ *ଚିଦାମ୍ବରା ରାଗସିୟମ୍*, *ସାହାନା* ଭଳି ଧାରାବାହିକ ସହିତ ୫୦ରୁ ଅଧିକ ତାମିଲ ଦୂରଦର୍ଶନ ଧାରାବାହିକରେ କାମ କରିଛନ୍ତି । ତାଙ୍କୁ ୨୦୦୫ ମସିହାରେ କଳାଇମାମଣି ଉପାଧିଦ୍ୱାରା ସମ୍ମାନିତ କରାଯାଇଥିଲା ।

### ଅଭିନୀତ କଥାଚିତ୍ର 
* *ଅଭଭାଇ ଶାନମୁଗି* (୧୯୯୬)
* *ଆହା ..!* (୧୯୯୭)
* *ୟାଇ!* *ନି ରୋମ୍ବା ଆଜହାଗା ଇରୁକେ!* (୨୦୦୨)
* *ନଳ ଦମୟନ୍ତୀ* (୨୦୦୩)
* *ଓରୁ ନାଲ୍ ଓରୁ କାନବୁ* (୨୦୦୫)
* *ଭେୟିଲ୍* (୨୦୦୬)
* *ଆଜାଗିଆ ତାମିଲ ମାଗାନ୍* (୨୦୦୭)
* *ଜିଗର୍ଥାନ୍ଦ* (୨୦୧୪)
* *ଏଣ୍ଡାରୋ ମହାଭାନୁବାଲୁ* - ୨୦୧୮ (ନିର୍ଦ୍ଦେଶକ ମଧ୍ୟ)

## ଆଧାର 
## ବାହାର ଆଧାର 
* 

ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଲୁମାଟେପେରୋନ

**ଲୁମାଟେପେରୋନ,** ଏକ ବିକ୍ରୟ ନାମ **କ୍ୟାପଲିଟା,** ଏକ ଔଷଧ ଯାହା ସିଜୋଫ୍ରେନିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ ଏବଂ ଶୁଖିଲା ପାଟି ହୋଇପାରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରବି ଗୋସାଇଁ

**ରବି ଗୋସାଇଁ** ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ *ଅମାନତ* ଧାରାବାହିକରେ ନିଗୋଡ଼ା ଏବଂ *ସରହଦେଁ* ଧାରାବାହିକରେ ସୋହେଲ୍ ଭୂମିକା ପାଇଁ ଜଣାଶୁଣା । ସେ ଜୀ ଟିଭିରେ ପ୍ରସାରିତ ଧାରାବାହିକ *ଫିଅର୍ ଫାଇଲ୍ସ: ଡର୍ କି ସଚ୍ଚି ତସବିରେଁ*ରେ କାମ କରିଛନ୍ତି ।

## ଅଭିନୟ ଜୀବନ 
ରବି ୧୯୯୫ ମସିହାରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଓଃ ଡାର୍ଲିଂ ହୈ ହୈ ଇଣ୍ଡିଆ । ୧୯୯୬ ମସିହାରେ ସେ *ମାଚିସ୍‌*ରେ କାମ କରିଥିଲେ, ଯେଉଁଥିରେ ତାଙ୍କ ଚରିତ୍ର କୁଳଦୀପ ପାଇଁ ସେ ଲୋକଲୋଚନକୁ ଆସିଥିଲେ । *ଶୁଟ୍ଆଉଟ୍ ଏଟ୍ ଲୋଖଣ୍ଡୱାଲା*ରେ ସେ ଅସଲମ ଚିକ୍‌ନା ଭୂମିକାରେ ଅଭିନୟ କରିଥିଲେ । ସେ ଅଭିନେତ୍ରୀ ପ୍ରିୟା ଆର୍ଯ୍ୟଙ୍କ ସହ ସ୍ପାଇସି ସ୍ମାଇଲ୍ ଇଣ୍ଡିଆ ପ୍ରାଇଭେଟ୍ ଲିମିଟେଡ୍ ନାମକ ଏକ ପ୍ରଯୋଜନା ସଂସ୍ଥାର ନିର୍ମାଣ କରିଛନ୍ତି ।

କଥାଚିତ୍ର ଓ ଦୂରଦର୍ଶନରେ କାମ କରିବା ପୂର୍ବରୁ ରବି କଲେଜରେ ପାଠ ପଢ଼ିବା ସମୟରେ ନୃତ୍ୟ କରିବା ସହିତ ଜଣେ ନୃତ୍ୟ ନିର୍ଦ୍ଦେଶକ ଭାବରେ ମଧ୍ୟ କାମ କରିଥିଲେ । ସେ ସର୍ବଭାରତୀୟ ସ୍ତରରେ ଦୁଇଟି ନୃତ୍ୟ ଭିତ୍ତିକ କାର୍ଯ୍ୟକ୍ରମରେ ଭାଗ ନେଇ ବିଜେତା ମଧ୍ୟ ହୋଇଥିଲେ । ମାତ୍ର ଏକ ଦୁର୍ଘଟଣାରେ ଶିକାର ହେବା ପରେ ସେ ନୃତ୍ୟଠାରୁ ଦୂରେଇ ଯାଇଥିଲେ । ୨୦୨୨ ମସିହାରେ ସେ ହିନ୍ଦୀ ଦୂରଦର୍ଶନ ଧାରାବାହିକ *ଦିଲ୍ ଦିୟା ଗଲ୍ଲେଁ*ରେ ଅଭିନୟ କରିଥିଲେ ।

## ଆଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ନିରଞ୍ଜନ ଜ୍ୟୋତି

**ନିରଞ୍ଜନ ଜ୍ୟୋତି** (ଜନ୍ମ: ୧ ମାର୍ଚ୍ଚ ୧୯୬୭) (ଅନ୍ୟନାମ: **ସାଧବୀ ନିରଞ୍ଜନ ଜ୍ୟୋତି**); ଜଣେ ଭାରତୀୟ ଜନତା ପାର୍ଟି (ବିଜେପି)ର ଭାରତୀୟ ରାଜନେତା ଅଟନ୍ତି । ନଭେମ୍ବର ୨୦୧୪ ମସିହାରେ ସେ ଖାଦ୍ୟ ପ୍ରକ୍ରିୟାକରଣ ଶିଳ୍ପ ପାଇଁ ରାଜ୍ୟ ମନ୍ତ୍ରୀ ଭାବରେ ନିଯୁକ୍ତ ହୋଇଥିଲେ । ୩୦ ମଇ ୨୦୧୯ ମସିହାରେ, ସେ ନରେନ୍ଦ୍ର ମୋଦୀ ୨୦୧୯ କ୍ୟାବିନେଟରେ ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟରେ ରାଜ୍ୟ ମନ୍ତ୍ରୀ ଭାବରେ ନିଯୁକ୍ତ ହୋଇଥିଲେ ।

୨୦୧୪ ମସିହାର ସାଧାରଣ ନିର୍ବାଚନରେ ​​ଜିତିବା ପରେ ସେ ଲୋକ ସଭାରେ ଉତ୍ତରପ୍ରଦେଶର ଫତେହପୁର ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରୁଛନ୍ତି । ସେ ୨୦୧୨ ମସିହା ନିର୍ବାଚନରେ ​​ଜିତିବା ପରେ ଉତ୍ତରପ୍ରଦେଶ ବିଧାନ ସଭାରେ ହମିରପୁର ନିର୍ବାଚନ ମଣ୍ଡଳୀରୁ ମଧ୍ୟ ପ୍ରତିନିଧିତ୍ୱ କରୁଛନ୍ତି ।

## ଜୀବନୀ ଓ ବୃତ୍ତି
ନିରଞ୍ଜନ ଜ୍ୟୋତି ୧ ମାର୍ଚ୍ଚ ୧୯୬୭ ମସିହାରେ ଉତ୍ତରପ୍ରଦେଶର ହମିରପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଅଚ୍ୟୁତାନନ୍ଦ ଏବଂ ମାତା ଶିବ କାଳୀ ଦେବୀ ଥିଲେ । ସେ ଏକ ନିଶାଦ-ଜାତି ପରିବାରରେ ଜନ୍ମଗ୍ରହଣ କରିଥିଲେ ।

୧୫ ଜୁନ ୨୦୧୪ ମସିହାରେ, ଭାନୁ ପଟେଲ ନାମକ ଜଣେ ବ୍ୟକ୍ତି ଏବଂ ତାଙ୍କର ତିନି ସହଯୋଗୀ ଜ୍ୟୋତିଙ୍କୁ ଲକ୍ଷ୍ନୌର ଆବାସ ବିକାଶ କଲୋନୀରେ ଏକ କାର୍ଯ୍ୟରୁ ଫେରୁଥିବା ସମୟରେ ଗୁଳି ଚଳାଇଥିଲେ । କିନ୍ତୁ ସେ କୌଣସି  କାରଣରୁ ରକ୍ଷା ପାଇଯାଇଥିଲେ କିନ୍ତୁ ତାଙ୍କ ଦେହରକ୍ଷୀ ଆହତ ହୋଇଥିଲେ ।

ମଇ ୨୦୧୯ ମସିହାରେ ଜ୍ୟୋତି ଗ୍ରାମ୍ୟ ଉନ୍ନୟନ ମନ୍ତ୍ରୀ ହୋଇଥିଲେ ।

## ବ୍ୟକ୍ତିଗତ ଦୃଷ୍ଟିକୋଣ ଏବଂ ବିବାଦ
୧ ଡିସେମ୍ବର ୨୦୧୪ ମସିହାରେ, ସେ ଏକ ଜନ ସମାବେଶରେ ବିରୋଧୀ ଦଳର ନେତାଙ୍କୁ ଦର୍ଶାଇ କହିଲେ ଯେ, "ଦିଲ୍ଲୀରେ ସରକାର ରାମଙ୍କ ପୁଅ (ରାମଜାଦେ)ଦ୍ୱାରା ପରିଚାଳିତ ହେବେ କି' (ହରାମଜାଦେ)ଦ୍ୱାରା ପରିଚାଳିତ ହେବେ, ତାହା ଆପଣମାନଙ୍କୁ ନିଷ୍ପତ୍ତି ନେବାକୁ ପଡ଼ିବ" । ପରେ ଏହି ବକ୍ତବ୍ୟ ଉପରେ ସଂସଦରେ ଉତ୍ତେଜନା ଦେଖାଦେଇଥିଲା । ପରବର୍ତ୍ତୀ ସମୟରେ ସେ ନିଜ ବକ୍ତବ୍ୟରେ ଦୁଃଖ ପ୍ରକାଶ କରି କ୍ଷମା ମାଗି ଥିଲେ ।

## ଆଧାର
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମହିଳା ରାଜନୀତିଜ୍ଞ
ଶ୍ରେଣୀ:ଭାରତୀୟ ମହିଳା
ରୋଫ୍ଲୁମିଲାଷ୍ଟ

**ରୋଫ୍ଲୁମିଲାଷ୍ଟ**, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଡା**କ୍ସାସ**, ଏକ ଔଷଧ ଯାହା ଏକ କ୍ରୋନିକ୍ ଅବସ୍ଟ୍ର‌କ୍ଟିଭ୍ ଫୁସଫୁସ ରୋଗର (COPD) ଦୀର୍ଘକାଳୀନ ପରିଚାଳନା ପାଇଁ ବ୍ୟବହୃତ ହୁଏ । ଏହା ଗୁରୁତର ରୋଗରେ ବ୍ୟବହୃତ ହୁଏ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ପ୍ରବଣ ଅନ୍ତର୍ଭୁକ୍ତ ହୋଇପାରେ ।

‌୨୦୧୦ ମସିହାରେ ୟୁରୋପରେ ଏବଂ ୨୦୧୧ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ରୋଫ୍ଲୁମିଲାଷ୍ଟ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୩୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରେଣୁକା ଚୌଧୁରୀ

**ରେଣୁକା ଚୌଧୁରୀ** (ଜନ୍ମ ୧୩ ଅଗଷ୍ଟ ୧୯୫୪) ଜଣେ ଭାରତୀୟ ରାଜନେତା ତଥା ଭାରତୀୟ ଜାତୀୟ କଂଗ୍ରେସର ସଦସ୍ୟ ଅଟନ୍ତି । ସେ ଆନ୍ଧ୍ରପ୍ରଦେଶରୁ ରାଜ୍ୟ ସଭାରେ ରାଜନୈତିକ ଦଳର ପ୍ରତିନିଧିତ୍ୱ କରୁଛନ୍ତି । ସେ ଭାରତ ସରକାରରେ ମହିଳା ଓ ଶିଶୁ ବିକାଶ ଏବଂ ପର୍ଯ୍ୟଟନ ମନ୍ତ୍ରଣାଳୟର କେନ୍ଦ୍ରୀୟ ରାଜ୍ୟ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

## ପ୍ରାରମ୍ଭିକ ଜୀବନ
ସେ ୧୩ ଅଗଷ୍ଟ ୧୯୫୪ ମସିହାରେ ବିଶାଖାପାଟଣା, (ଆନ୍ଧ୍ରପ୍ରଦେଶ)ରେ ଏୟାର କମୋଡୋର ସୂର୍ଯ୍ୟନାରାୟଣ ରାଓ ଏବଂ ବସୁନ୍ଧରାଙ୍କ ଘରେ ଜନ୍ମଗ୍ରହଣ କରିଥିଲେ । ରେଣୁକା ତିନି ଝିଅଙ୍କ ମଧ୍ୟରୁ ଜ୍ୟେଷ୍ଠ କନ୍ୟା ଅଟନ୍ତି ।  ସେ ଡେରାଡୁନ ୱେଲହମ ବାଳିକା ବିଦ୍ୟାଳୟରେ ପାଠପଢ଼ା ସମାପ୍ତ କରି ବାଙ୍ଗାଲୋର ବିଶ୍ୱବିଦ୍ୟାଳୟରୁ ଇଣ୍ଡଷ୍ଟ୍ରିଆଲ ସାଇକୋଲୋଜିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ୧୯୭୩ ମସିହାରେ ସେ ଶ୍ରୀଧର ଚୌଧୁରୀଙ୍କୁ ବିବାହ କରିଥିଲେ ।

## ବୃତ୍ତି
ଚୌଧୁରୀ ୧୯୮୪ ମସିହାରେ ତେଲୁଗୁ ଦେଶମ ଦଳର ସଦସ୍ୟ ଭାବରେ ରାଜନୀତିରେ ପ୍ରବେଶ କରିଥିଲେ । ସେ ଲଗାତାର ଦୁଇ ଥର ରାଜ୍ୟ ସଭାର ସଦସ୍ୟ ଥିଲେ ଏବଂ ୧୯୮୬ରୁ ୧୯୯୮ ପର୍ଯ୍ୟନ୍ତ ତେଲୁଗୁ ଦେଶମ ସଂସଦୀୟ ଦଳର ମୁଖ୍ୟ ସଚେତକ ଥିଲେ । ସେ ୧୯୯୭ରୁ ୧୯୯୮ ପର୍ଯ୍ୟନ୍ତ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ୧୯୯୮ ମସିହାରେରେ କଂଗ୍ରେସ ଦଳରେ ଯୋଗଦେବା ପାଇଁ ତେଲୁଗୁ ଦେଶମ ପାର୍ଟି ଛାଡିଥିଲେ । ୧୯୯୯ ଏବଂ ୨୦୦୪ ରେ, ସେ ଯଥାକ୍ରମେ ଖମ୍ମମର ପ୍ରତିନିଧିତ୍ୱ କରି ୧୩ତମ ଏବଂ ୧୪ତମ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଅନ୍ୟ ପଦବୀରେ ଅର୍ଥ କମିଟିର ସଦସ୍ୟତା (୧୯୯୯-୨୦୦୦) ଏବଂ ମହିଳା ସଶକ୍ତିକରଣ କମିଟି (୨୦୦୦–୨୦୦୧)ରେ ମଧ୍ୟ ଅନ୍ତର୍ଭୁକ୍ତ ।

ମଇ ୨୦୦୪ ମସିହାରେ, ସେ ୟୁପିଏ ଆଇ (ସଂଯୁକ୍ତ ପ୍ରଗତିଶୀଳ ଗଠବନ୍ଧନ) ସରକାରର ପର୍ଯ୍ୟଟନ ମନ୍ତ୍ରୀ ହୋଇଥିଲେ । ସେ ଜାନୁଆରୀ ୨୦୦୬ ମସିହାରୁ ମଇ ୨୦୦୯ ମସିହା ପର୍ଯ୍ୟନ୍ତ ୟୁପିଏ ଆଇ ସରକାରରେ ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟର କେନ୍ଦ୍ର ମନ୍ତ୍ରୀ ଥିଲେ । ମଇ ୨୦୦୯ ଲୋକ ସଭା ନିର୍ବାଚନରେ ​​ରେଣୁକା ଚୌଧୁରୀ ଖମ୍ମମରୁ ଟିଡିପିର ନାମ ନାଗେଶ୍ୱରା ରାଓଙ୍କୁ ୧,୨୪,୪୪୮ ଭୋଟରେ ହରାଇଥିଲେ । 

ଚୌଧୁରୀ କଂଗ୍ରେସର ମୁଖପାତ୍ର ହୋଇଥିଲେ ଏବଂ ୨୦୧୨ ମସିହାରେ ରାଜ୍ୟସଭାକୁ ନିର୍ବାଚିତ ହୋଇଥିଲେ ।

## ଆଧାର
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ
ଶ୍ରେଣୀ:ରାଜ୍ୟ ସଭାର ସଦସ୍ୟ
ଶ୍ରେଣୀ:ଭାରତୀୟ ମହିଳା
ଐଶ୍ୱର୍ଯ୍ୟା ଦେୱାନ

**ଐଶର୍ଯ୍ୟା ଦେୱାନ** ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ୍ । ସେ ମୁଖ୍ୟତଃ ମାଲାୟଲମ୍, ତାମିଲ, କନ୍ନଡ଼ ଏବଂ ହିନ୍ଦୀ ଭାଷାର କଥାଚିତ୍ରରେ କାମ କରନ୍ତି । ସେ ୨୦୧୭ ମସିହାରେ ଫେମିନା ମିସ୍ ଇଣ୍ଡିଆ, ମହାରାଷ୍ଟ୍ରର ବିଜୟୀନି ହୋଇହଥିଲେ ଏବଂ ଫେମିନା ମିସ୍ ଇଣ୍ଡିଆରେ ଭାଗ ନେଇଥିଲେ । ପ୍ରତିଯୋଗିତା ସମୟରେ ସେ କିଛି ଭାଗର ପୁରସ୍କାର ଜିତିଥିଲେ ଏବଂ ଫାଇନାଲ୍‌ରେ ପହଞ୍ଚିଥିବା ଶ୍ରେଷ୍ଠ ୬ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ସେ ୨୦୧୧ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ଏବଂ ୨୦୧୮ ମସିହାରେ ସେ *କାଶୀ - ଇନ୍ ସର୍ଚ୍ଚ ଅଫ୍ ଗଙ୍ଗା* ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ 
ଐଶ୍ୱର୍ଯ୍ୟା ବାଙ୍ଗାଲୋରଠାରେ ଏକ ମାଲାୟାଲୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏସ୍. ଦେୱାନ ଏବଂ ମାଆ ଶୀଜା ଦେୱାନ କେରଳର ପାଲକ୍କଡ଼ ଜିଲ୍ଲାର ଶୋରାନୁର ଗ୍ରାମର ମୂଳ ବାସିନ୍ଦା । ୨୦୧୨ ମସିହାରେ ସେ ପୃଧଭିରାଜ ସୁକୁମାରାନଙ୍କ ନାୟିକା ଭାବରେ *ସିଂହାସନମ୍* ଜରିଆରେ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

*ସିଂହାସନମ୍* ପରେ ସେ ବାଲାଙ୍କ *ଦି ହିଟ୍ ଲିଷ୍ଟ* ଏବଂ ମେଜର ରବିଙ୍କ *କର୍ମୟଦ୍ଧା*ରେ ଅଭିନୟ କରିଥିଲେ ।

୨୦୧୩ ମସିହାରେ, ସେ ଭି.କେ. ପ୍ରକାଶଙ୍କ କଥାଚିତ୍ର *ଥ୍ୟାଙ୍କ ୟୁ*ରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ୨୦୧୪ ମସିହାର ଆରମ୍ଭରେ ସେ କେ.ଭି. ଆନନ୍ଦଙ୍କ ନିର୍ଦ୍ଦେଶିତ ତାମିଲ କଥାଚିତ୍ର *ଆନିଗନ୍‌ରେ* ଧନୁଷଙ୍କ ନାୟିକା ଭାବରେ କାମ କରିଥିଲେ, ଯାହାକି ଉଭୟ ତେଲୁଗୁ ଓ ତାମିଲ ଭାଷାରେ ମୁକ୍ତିଲାଭ କରିଥିଲା ।

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ହାଇଫେମା

**ହାଇଫେମା**  କୁହାଯାଏ ଯେତେବେଳେ ଆଖିର ଆଣ୍ଟିରିଅର ଚାମ୍ବରରେ (ଆଇରିସ ଓ କର୍ଣ୍ଣିଆ ମଧ୍ୟରେ) ରକ୍ତ ପ୍ରବେଶ କରେ । ଏହାର ଲକ୍ଷଣ ମଧ୍ୟରେ ଅସ୍ପଷ୍ଟ ଦୃଷ୍ଟି, ଉଜ୍ଜ୍ୱଳ ଆଲୋକରେ ଆଖିରେ ଯନ୍ତ୍ରଣା ହୁଏ । ଠିଆ ହେବା ଅବସ୍ଥାରେ ରୋଗୀ ଆଖିର ତଳ ଭାଗରେ ରକ୍ତ ଜମିଥିବା ସ୍ତର ଥିବା ଦେଖାଯାଏ ।

ଆଖିରେ ସିଧାସଳଖ ଆଘାତ ହେତୁ ଏହା ସାଧାରଣଃ ଘଟେ; ଯଦିଓ ବେଳେବେଳେ ସ୍ୱତଃ ପ୍ରବୃତ୍ତ ଭାବରେ ହୋଇପାରେ ।

ଶୋଇବା ସମୟରେ ଶେଜ ମୁଣ୍ଡ ପାଖ ୩୦ଡିଗ୍ରୀରୁ ଅଧିକ ଉପରକୁ ରଖାଯାଏ, ଏକ ଆଖି ସିଲ୍ଡ ଦିଆଯାଏ ଏବଂ ଚକ୍ଷୁ ବିଶେଷଜ୍ଞଦ୍ୱାରାଅନୁସରଣ କରି ରୋଗୀ ପରିଚାଳନା କରାଯାଏ । ଯନ୍ତ୍ରଣା ଏବଂ ଅଇ ଉପଶମ ପାଇଁ ଔଷଧ ମଧ୍ୟ ଆବଶ୍ୟକ ହୋଇପାରେ । ଏଥିରେ ଆଖି ପୁଅର ଦୋଳନ ପ୍ରତିରୋଧ କରିବା ପାଇଁ ସାଇକ୍ଲୋପେଣ୍ଟୋଲେଟ୍ ଆଖି ବୁନ୍ଦା ଦିଆଯାଇପାରେ, ଯେପର୍ଯ୍ୟନ୍ତ ଚକ୍ଷୁ ଭିତର ଚାପ ସ୍ୱାଭାବିକ ଥାଏ । ରକ୍ତସ୍ରାବ ବ୍ୟାଧି ଥିଲେ ଚିକିତ୍ସା ଆବଶ୍ୟକ ହୋଇପାରେ । ଉଚ୍ଚ ଇଣ୍ଟ୍ରୋକୋକୁଲାର୍ ଚାପ ଥିବା କିମ୍ବା ଯେଉଁମାନେ ଉନ୍ନତି କରୁନାହାଁନ୍ତି ସେମାନଙ୍କ ପାଇଁ ଅସ୍ତ୍ରୋପଚାର ପରାମର୍ଶ ଦିଆଯାଇପାରେ ।

ଅଧିକାଂଶ ଲୋକ, ବିଶେଷକରି ଅଳ୍ପ ରକ୍ତସ୍ରାବ ହୋଇବା ବ୍ୟକ୍ତିମାନେ ସମ୍ପୂର୍ଣ୍ଣ ସୁସ୍ଥ ହୁଅନ୍ତି । ଯେଉଁମାନଙ୍କ ମଧ୍ୟରେ ୩୩%ରୁ କମ ଜଡିତ ଥିଲେ ପୁନରୁଦ୍ଧାର ପ୍ରାୟ ୯୦% ହୋଇଥିବାବେଳେ ଏହା ସମଗ୍ର ଆଣ୍ଟିଅର ଚାମ୍ବର ରକ୍ତରେ ପରିପୂର୍ଣ୍ଣ ଥିଲେ ପ୍ରାୟ ୫୦ରୁ ୭୫%କୁ କମିଯାଏ । ହାଇଫେମା ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୧୨ଜଣ ପ୍ରଭାବିତ ହୋଇଥାଆନ୍ତି । ଅଧିକାଂଶ କ୍ଷେତ୍ରରେ (ପ୍ରାୟ ୭୦%) ପିଲାମାନଙ୍କଠାରେ ଦେଖାଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରେପାଗ୍ଲିନାଇଡ

**ରେପାଗ୍ଲିନାଇଡ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ପ୍ରାଣ୍ଡିନ,** ଏକ ଔଷଧ ଯାହା ଟାଇପ-୨ ମଧୁମେହରେ ରକ୍ତ ଶର୍କରାକୁ ନିୟନ୍ତ୍ରଣ କରିବା ପାଇଁ ବ୍ୟବ‌ହାର କରାଯାଏ । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ ରକ୍ତ ଶର୍କରା, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଅଇ, ଏବଂ ପିଠି ଯନ୍ତ୍ରଣା ହୋଇପାରେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ଏକ ମାସର  ଔଷଧ ଖର୍ଚ୍ଚ ପ୍ରାୟ ୫ ପାଉଣ୍ଡ ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପେମେଟ୍ରେକ୍ସେଡ

{{Infobox drug
| IUPAC_name      = (2*S*)-2-{[4-[2-(2-amino-4-oxo-1,7-dihydropyrrolo[2,3-*d*]pyrimidin-5-yl)ethyl]benzoyl]amino}pentanedioic acid

| image           = Pemetrexed.svg
| image2          = Pemetrexed ball-and-stick.png

| pronounce       =
| tradename       = Alimta, Pemfexy, Ciambra, others
| Drugs.com       = 

| licence_EU      = yes
| licence_US      = Pemetrexed
| DailyMedID      = Pemetrexed
| pregnancy_AU    = D
| pregnancy_US    = N
| legal_AU        = S4
| legal_EU        = Rx-only

| legal_UK        = POM
| legal_US        = Rx-only
| legal_US_comment= 
| routes_of_administration= Intravenous
| bioavailability = NA
| protein_bound   = 81%
| metabolism      = Negligible
| onset           =
| elimination_half-life= 3.5 hours
| duration_of_action=
| excretion       = Kidney

| synonyms        =
| C               = 20
| H               = 21
| N               = 5
| O               = 6
| SMILES          = Nc3nc2[nH]cc(CCc1ccc(C(=O)N[C@@H](CCC(=O)O)C(=O)O)cc1)c2c(=O)[nH]3
| StdInChI        = 1S/C20H21N5O6/c21-20-24-16-15(18(29)25-20)12(9-22-16)6-3-10-1-4-11(5-2-10)17(28)23-13(19(30)31)7-8-14(26)27/h1-2,4-5,9,13H,3,6-8H2,(H,23,28)(H,26,27)(H,30,31)(H4,21,22,24,25,29)/t13-/m0/s1
| StdInChIKey     = WBXPDJSOTKVWSJ-ZDUSSCGKSA-N
| StdInChIKey_Ref = 
| StdInChI_Ref    = 
| verifiedrevid   = 464197624
}}

**ପେମେଟ୍ରେକ୍ସେଡ**, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଆଲିମ୍ଟା,** ହେଉଛି ଏକ ଔଷଧ ଯାହା ମେସୋଥେଲିଓମା ଏବଂ ଅଣ-ଛୋଟ କୋଷ ଫୁସଫୁସ କର୍କଟ (NSCLC) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ମେସୋଥେଲିଓମା ପାଇଁ ବ୍ୟବହୃତ ହୁଏ ଯାହା ପ୍ଲୁରା ସହିତ ଜଡିତ ଏବଂ ଅସ୍ତ୍ରୋପଚାରଦ୍ୱାରା ଅପସାରଣ କରାଯାଇପାରିବ ନାହିଁ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ ସାହାଯ୍ୟରେ ଦିଆଯାଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମଳୟା ଗୋସ୍ୱାମୀ

**ମଳୟା ଗୋସ୍ୱାମୀ** ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ଅହମିୟା କଥାଚିତ୍ର ଜଗତରେ କାମ କରନ୍ତି । ୧୯୯୨ ମସିହାରେ ସେ ତାଙ୍କ ଅଭିନୀତ କଥାଚିତ୍ର *ଫିରିଙ୍ଗୋଟି* ପାଇଁ ୩୯ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ ।

## ବ୍ୟକ୍ତିଗତ ଜୀବନ 
ମଳୟା ୧୯୮୧ ମସିହାରେ ପ୍ରଦୀପ ଗୋସ୍ୱାମୀଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଦୁଇ ଜଣ ଝିଅ ଅଛନ୍ତି; ନିମିଷା ଗୋସ୍ୱାମୀ ଏବଂ ନିଶିତା ଗୋସ୍ୱାମୀ । ନିଶିତା ମଧ୍ୟ ଜଣେ ଅଭିନେତ୍ରୀ ।

## ଅଭିନୀତ କଥାଚିତ୍ର 
* *କ୍ୟାଲେଣ୍ଡର* (୨୦୧୭)
* *ଭାଲ ପାବୋ ନାଜାନିଲୁ* (୨୦୧୩)
* *ପୋଲେ ପୋଲେ ଉରେ ମୋନ୍* (୨୦୧୧)
* *ଶ୍ରୀମନ୍ତ ଶଙ୍କରଦେବ* (୨୦୧୦)
* *ଜୀବନ ବାତୋର୍ ଲଗୋରି* (୨୦୦୯)
* *କନିକାର ରାମଧେନୁ* (୨୦୦୩)
* *ଶେଷ ଉପହାର* (୨୦୦୧)
* *ଦମନ: ଏ ଭିକ୍ଟିମ୍ ଅଫ୍ ମେରିଟାଲ୍ ଭାଇଓଲାନ୍ସ* (୨୦୦୧)
* *ଆଇ କିଲ୍‌ଡ୍ ହିମ୍, ସାର୍* (୧୯୯୫)
* *ଫିରିଙ୍ଗୋଟି* (*ଦି ସ୍ପାର୍କ*) (୧୯୯୨)
* *ଉତ୍ତରକାଳ* (୧୯୯୦)
* *ସିରାଜ୍* (୧୯୯୮)
* *ସର୍ବଜନ* (୧୯୮୫)
* *ମାଆ* (୧୯୮୬)
* *ଅଗ୍ନିସ୍ନାନ୍* (୧୯୮୫)

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅହମିୟା କଥାଚିତ୍ର ଅଭିନେତ୍ରୀ
ବାଭା ଚେଲ୍ଲାଦୁରାଇ

**ବାଭା ଚେଲ୍ଲାଦୁରାଇ** ଜଣେ ଭାରତୀୟ ତାମିଲ-ଭାଷୀ ଲେଖକ, କାହାଣୀକାର ଏବଂ ଅଭିନେତା । ସେ ୨୦୧୬ ମସିହାରେ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ତାମିଲ ଭାଷାରେ କେତେଗୁଡ଼ିଏ ବହି ଲେଖିବା ସହିତ ତାଙ୍କ କାହାଣୀକୁ ନେଇ କିଛି କଥାଚିତ୍ର ନିର୍ମିତ ହୋଇଛି ।

## ପେଷା 
### କାହାଣୀକାର 
ସେ ତିରୁବନ୍ନାମଲାଇରେ ୬୦ ଜଣ ଲୋକଙ୍କ ଉପସ୍ଥିତିରେ ପ୍ରଥମ କରି ଉଚ୍ଚ ସ୍ୱରରେ ବହି ପଢ଼ିବା ଆରମ୍ଭ କରିଥଲେ । ଏହାପରେ ତାଙ୍କ ବହିପଢ଼ା ଶୁଣିବା ପାଇଁ ଲୋକସଂଖ୍ୟା ବଢ଼ି ୫୦୦ ହେବାକୁ ଲାଗିଲା । ସେ ପୁଅ ବଂଶୀ ତାଙ୍କର ଏହି ବଢ଼ିପଢ଼ାର ଭିଡିଓ ୟୁ-ଟ୍ୟୁବ୍‌ରେ ଅପଲୋଡ଼ କରିଥିଲେ, ଯାହାକୁ ଶ୍ରୋତାମାନେ ପସନ୍ଦ କରିଥିଲେ । ସେ କୋଏମ୍ବଟୁର ଏବଂ ଏହାର ଆଖପାଖ ଜିଲ୍ଲାମାନଙ୍କରେ ପ୍ରବନ୍ଧ ପ୍ରତିଯୋଗିତା ଆୟୋଜନ କରିବାରେ ସାହାଯ୍ୟ କରିଥିଲେ ।

### ଅଭିନୟ ଜୀବନ 
ସେ ୨୦୧୬ ମସିହାର ତାମିଲ୍ କଥାଚିତ୍ର *ଜୋକର୍* ଜରିଆରେ ତାମିଲ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୯ ମସିହାରେ ସେ *କୁଡ଼ିମଗାନ* ଏବଂ ୨୦୨୦ ମସିହାରେ *ସାଇକୋ* ଭଳି ତାମିଲ କଥାଚିତ୍ରରେ ଅଭିନୟ କରିଥିଲେ । ୨୦୨୦ ମସିହାରେ ମୁକ୍ତିଲାଭ କରିଥିବା ତାମିଲ କଥାଚିତ୍ର *ୱଲ୍ଟର*ରେ ସେ ସ୍ୱାସ୍ଥ୍ୟମନ୍ତ୍ରୀ ଭୂମିକାରେ ଅଭିନୟ କରିଥିଲେ, ଯାହାକୁ ତାଙ୍କୁ ଲୋକପ୍ରିୟ କରାଇଥିଲା । ସେ ୨୦୨୧ ମସିହାର *ଜୟ ଭୀମ୍‌*ରେ କ୍ରିଷ୍ଣନ ଭୂମିକାରେ ଅଭିନୟ କରିଥିଲେ ।

## ପ୍ରକଶିତ ପୁସ୍ତକ 
* ଇଲା ନାଲୁମ୍ କାର୍ତ୍ତିଗାଇ
* ଫ୍ରମ୍ ୧୯ ଡିଏମ୍ ସରୋନ୍
* ବଶିରିନ୍ ଆରାଇ ଆତ୍ଥାନାଇ ଏଲିତିଲ୍ ଥିରକ୍କାପାଦଭିଲ୍ଲାଇ
* ଡୋମିନିକ୍

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 
* Special Interview with 'Storyteller' Bhava Chelladurai

ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲେଖକ
ଶ୍ରେଣୀ:ତାମିଲ କଥାଚିତ୍ର ଅଭିନେତା
ପ୍ରୁକାଲୋପ୍ରାଇଡ

**ପ୍ରୁକାଲୋପ୍ରାଇଡ, ଏକ ବେପାର ନାମ** **ରେଜୋଲର,** ହେଉଛି ଏକ ଔଷଧ ଯାହା କୌଣସି ଅଜ୍ଞାତ କାରଣରୁ କ୍ରନିକ କୋଷ୍ଠକାଠିନ୍ୟ ହେଉଥିଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ ।   କୌଣସି ରେଚକ ବା ଲାକ୍ସେଟିଭ ପ୍ରଭାବଶାଳୀ ନ ହେଲେ ଏହା ବ୍ୟବହୃତ ହୋଇପାରେ; ଯଦିଓ ସ୍କଟଲ୍ୟାଣ୍ଡରେ ଏହାର ବ୍ୟବ‌ହାର ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ୨୦୧୪ରେ ଇସ୍ରାଏଲରେ, ଏବଂ ୨୦୧୮ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ପ୍ରୁକାଲୋପ୍ରାଇଡ ଅନୁମୋଦିତ ହୋଇଥିଲା। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଇନକ୍ଲିସିରାନ

**ଇନକ୍ଲିସିରାନ,** ଏକ ବିକ୍ରୟ ନାମ **ଲେକ୍ଭିଓ,** ହେଉଛି ଏକ ଔଷଧ ଯାହା  ରକ୍ତରେ କୋଲେଷ୍ଟେରୋଲ କମାଇବା ପାଇଁ ବ୍ୟବହୃତ ହୁଏ । ଏହା ପ୍ରାଥମିକ ହାଇପରକୋଲେଷ୍ଟେରୋଲେମିଆ କିମ୍ବା ମିଶ୍ରିତ ଡିସଲିପିଡେମିଆରେ କମ୍ ଚର୍ବିଯୁକ୍ତେ ଖାଦ୍ୟ ଖାଇଲେ ମଧ୍ୟ ଯେତେବେଳେ ଷ୍ଟାଟିନ ଦେଲେ ମଧ୍ୟ ଉପଶମ ନ ହେଲେ ଏହା ଦିଆଯାଏ । ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ପ୍ରତିକ୍ରିୟା, ଗଣ୍ଠି ଯନ୍ତ୍ରଣା, ମୂତ୍ରନଳୀ ସଂକ୍ରମଣ, ତରଳ ଝାଡ଼ା, ବ୍ରୋଙ୍କାଇଟିସ୍, ଚରମ ଯନ୍ତ୍ରଣା ଏବଂ ଅଣନିଶ୍ୱାସ ହୋଇପାରେ । ଏହା ଏକ ଛୋଟ ହସ୍ତକ୍ଷେପକାରୀ ଆରଏନଏ (siRNA) ଯାହା ପ୍ରୋଟିନ୍ ପିସିଏସକେ୧୯ ଉତ୍ପାଦନକୁ ବାଧା ଦିଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମେକ୍ସିଲେଟିନ

**ମେକ୍ସିଲେଟିନ**, ଏକ ବିକ୍ରୟ ନାମ **ମେକ୍ସିଟିଲ୍,** ହେଉଛି ଏକ ଔଷଧ ଯାହା ଜୀବନ ବିପଦାପନ୍ନ ନିଳୟ ସ୍ପନ୍ଦନ ଓ କେତେକ ମାୟୋଟୋନିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୌଣସି ଚିକିତ୍ସା କାମ ନକଲେ ଏହା ବ୍ୟବହୃତ ହୋଇପାରେ ।  ଯୁକ୍ତରାଜ୍ୟରେ ୧୬୭ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ୧୫୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୪୭ ଡଲାର ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୃଷ୍ଣା ରାଜ

**କୃଷ୍ଣା ରାଜ** (ଜନ୍ମ: ୨୨ ଫେବୃଆରୀ ୧୯୬୭) ଭାରତୀୟ ଜନତା ପାର୍ଟି (ବିଜେପି) ସହିତ ଜଡିତ ଜଣେ ଭାରତୀୟ ରାଜନେତା, ଯିଏକି ଭାରତର ପୂର୍ବତନ କୃଷି ଓ କୃଷକ କଲ୍ୟାଣ ମନ୍ତ୍ରୀ ଅଟନ୍ତି । ସେ ମହମ୍ମଦ ଆସନରୁ ୧୯୯୬ ଏବଂ ୨୦୦୭ ମସିହାରେ ଉତ୍ତରପ୍ରଦେଶ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଉତ୍ତରପ୍ରଦେଶର ଶାହାଜାହାନପୁର ଆସନରୁ ବିଜେପି / ଏନଡିଏ ପ୍ରାର୍ଥୀ ଭାବରେ ୨୦୧୪ ଲୋକ ସଭା ନିର୍ବାଚନରେ ​​ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ୧୬ତମ ଲୋକ ସଭାକୁ ନିର୍ବାଚିତ ହୋଇଥିଲେ ।

## ପ୍ରାଥମିକ ଜୀବନ ଏବଂ ଶିକ୍ଷା
କୃଷ୍ଣା ରାଜ ୨୨ ଫେବୃଆରୀ ୧୯୬୭ ମସିହାରେ ଉତ୍ତରପ୍ରଦେଶର ଫାଇଜାବାଦରେ ରାମ ଦୁଲାର ଏବଂ ସୁଖ ରାଣୀଙ୍କଠାରେ ଜନ୍ମଗ୍ରହଣ କରିଥିଲେ । ସେ ଫାଇଜାବାଦର ଡକ୍ଟର ରାମ ମନୋହର ଲୋହିଆ ଅଭାଦ ବିଶ୍ୱବିଦ୍ୟାଳୟରୁ ମାଷ୍ଟର ଅଫ ଆର୍ଟ (M.A.) ଡିଗ୍ରୀ ସମାପ୍ତ କରିଥିଲେ ।

## ପଦବୀଗୁଡିକ
* ୧୯୯୬-୨୦୦୩: ସଦସ୍ୟ, ଉତ୍ତରପ୍ରଦେଶ ବିଧାନ ସଭା।
* ୨୦୦୭-୨୦୧୨: ସଦସ୍ୟ, ଉତ୍ତରପ୍ରଦେଶ ବିଧାନ ସଭା (ଦ୍ୱିତୀୟ କାର୍ଯ୍ୟକାଳ) ।
* ୧୪ ମଇ ୨୦୧୪ ମସିହାରେ ୧୬ତମ ଲୋକ ସଭାକୁ ମନୋନୀତ  ।
* ୧ ସେପ୍ଟେମ୍ବର ୨୦୧୪-୫ ଜୁଲାଇ ୨୦୧୬:
- ସଦସ୍ୟ, ଆବେଦନ କମିଟି
- ସଦସ୍ୟ, ଶକ୍ତି ଉପରେ ସ୍ଥାୟୀ କମିଟି 
- ସଦସ୍ୟ, ପରାମର୍ଶଦାତା କମିଟି, ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ, ପଞ୍ଚାୟତ ରାଜ ଏବଂ ପାନୀୟ ଜଳ ଏବଂ ପରିମଳ ମନ୍ତ୍ରଣାଳୟ ।
* ୧୩ ମଇ ୨୦୧୫(୫ ଜୁଲାଇ ୨୦୧୭: ଏକକ ଜମି ଅଧିଗ୍ରହଣ, ପୁନର୍ବାସ ଏବଂ ପୁନଃ ବିସ୍ଥାପନ ନ୍ୟାୟଯୁକ୍ତ କ୍ଷତିପୂରଣ ଏବଂ ସ୍ୱଚ୍ଛତା ଅଧିକାର ଉପରେ ମିଳିତ କମିଟି ।
* ୧ ମଇ ୨୦୧୬ - ୫ ଜୁଲାଇ ୨୦୧୬: ସଦସ୍ୟ, ପବ୍ଲିକ୍ ଅଣ୍ଡରଟେକିଂ କମିଟି ।
* ୫ ଜୁଲାଇ ୨୦୧୬: କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ, "ଭାରତ"
* ୪ ସେପ୍ଟେମ୍ବର ୨୦୧୭: କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ, ଭାରତ ।

## ଆଧାର
ଶ୍ରେଣୀ:ଭାରତୀୟ ରାଜନୀତିଜ୍ଞା
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସୋରାଫେନିବ

**ସୋରାଫେନିବ**, ଏକ ବିକ୍ରୟ ନାମ **ନେକ୍ସାଭର,** ହେଉଛି ଏକ ଔଷଧ ଯାହା ବୃକ୍‌କୀୟ ଜୀବକୋଷ କର୍କଟ, ହେପାଟୋସେଲ୍ୟୁଲାର କର୍କଟ ଏବଂ କେତେକ ପ୍ରକାରର ଥାଇରଏଡ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ । ଏହା ଏକ ପ୍ରୋଟିନ କାଇନେଜ ଇନହିବିଟର ଶ୍ରେଣୀର ଔଷଧ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୦,୨୦୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାଣୀ ନାରାହ

**ରାଣୀ ନାରାହ** (ଜନ୍ମ; ୩୧ ଅକ୍ଟୋବର ୧୯୬୫) ଆସାମର ଜଣେ ଭାରତୀୟ ରାଜନେତା ଏବଂ ଭାରତୀୟ ଜାତୀୟ କଂଗ୍ରେସର ସଦସ୍ୟ ଅଟନ୍ତି । ସେ ୨୦୧୬ରୁ ୨୦୨୨ ପର୍ଯ୍ୟନ୍ତ ରାଜ୍ୟସଭାରେ ଆସାମକୁ ସାଂସଦ ଭାବରେ ପ୍ରତିନିଧିତ୍ୱ କରିଥିଲେ । ସେ ୧୯୯୮ରୁ ୨୦୦୪ ପର୍ଯ୍ୟନ୍ତ ଏବଂ ପୁନର୍ବାର ୨୦୦୯ରୁ ୨୦୧୪ ପର୍ଯ୍ୟନ୍ତ ଲୋକ ସଭାରେ ଲକ୍ଷ୍ମୀପୁରର ପ୍ରତିନିଧିତ୍ୱ କରିଥିଲେ । ନାରାହ ୨୦୧୨ରୁ ୨୦୧୪ ପର୍ଯ୍ୟନ୍ତ ଭାରତ ସରକାରରେ ଆଦିବାସୀ ବ୍ୟାପାର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ତାଙ୍କ ସ୍ୱାମୀ ଭରତ ନାରାହ ମଧ୍ୟ ଭାରତୀୟ ଜାତୀୟ କଂଗ୍ରେସର ସଦସ୍ୟ ତଥା ନାଓବୋଚାଙ୍କ ବିଧାୟକ ଅଟନ୍ତି ।

## ଜୀବନୀ
ନାରାହ ଗୁଆହାଟି ବିଶ୍ୱବିଦ୍ୟାଳୟର ସ୍ନାତକ କରିଥିଲେ । ସେ ଜଣେ ଦକ୍ଷ କ୍ରିକେଟ ଖେଳି ଆସାମ ରାଜ୍ୟ ଦଳର ଅଧିନାୟକ ଥିଲେ । ସେ ମହିଳା କ୍ରିକେଟ୍ ଆସୋସିଏସନ୍ ଅଫ୍ ଇଣ୍ଡିଆର ସଭାପତି, ଆସାମ ମହିଳା କ୍ରିକେଟ୍ ଆସୋସିଏସନର ସଭାପତି, ଉଭୟ ଆସାମ କ୍ରିକେଟ୍ ଆସୋସିଏସନ୍ ଏବଂ ଆସାମ ଫୁଟବଲ୍ ଆସୋସିଏସନର ଉପାଧ୍ୟକ୍ଷ ଭାବରେ କାର୍ଯ୍ୟ କରିଛନ୍ତି । ସେ ଭାରତରେ କ୍ରିକେଟ ବୋର୍ଡ ମହିଳା କମିଟିର ସଦସ୍ୟ ଥିଲେ । 

୧୯୯୮ ମସିହାରେ ଆସାମ ପ୍ରଦେଶ ଯୁବ କଂଗ୍ରେସର ସଭାପତି ଭାବରେ ନିର୍ବାଚିତ ହୋଇଥିଲେ । ସେହି ବର୍ଷ ସେ ଲକ୍ଷ୍ମୀପୁର ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ୧୯୯୯ ଏବଂ ୨୦୦୯ ମସିହାରେ ଲାଖୀପୁରରୁ ପୁନଃ ନିର୍ବାଚିତ ହୋଇଥିଲେ । ନାରା ୨୦୦୩ ମସିହାରେ ଭାରତୀୟ ଯୁବ କଂଗ୍ରେସର ଜାତୀୟ ପରିଷଦକୁ ନିର୍ବାଚିତ ହୋଇଥିଲେ । ସେ ୨୦୦୯ ମସିହାରେ ଲୋକ ସଭାରେ ଭାରତୀୟ ଜାତୀୟ କଂଗ୍ରେସର ଡେପୁଟି ଚିଫ୍ ଭାବରେ ନିଯୁକ୍ତ ହୋଇଥିଲେ । ୨୦୧୨ ମସିହାରେ, ନାରାହଙ୍କୁ ଆଦିବାସୀ ବ୍ୟାପାର ମନ୍ତ୍ରଣାଳୟରେ ରାଜ୍ୟ ମନ୍ତ୍ରୀ ଭାବରେ ଭାରତର କେନ୍ଦ୍ର କ୍ୟାବିନେଟରେ ଅନ୍ତର୍ଭୁକ୍ତ କରାଯାଇଥିଲ । ୨୦୧୬ ମସିହାରେ, ନାରାହ ଆସାମରୁ ରାଜ୍ୟସଭାକୁ ନିର୍ବାଚିତ ହୋଇଥିଲେ ।

ନାରାହ ଆସାମ ବିଧାନ ସଭାର ୬ ଜଣିଆ ସଦସ୍ୟ ଏବଂ ଆସାମ ସରକାରର ପୂର୍ବତନ କ୍ୟାବିନେଟ ମନ୍ତ୍ରୀ ଭରତ ନାରାହଙ୍କୁ ବିବାହ କରିଛନ୍ତି ।

## ଆଧାର
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସ
ନାରାୟଣ ପଣ୍ଡା

**ନାରାୟଣ ପଣ୍ଡା** (ଜନ୍ମ: ୧୯୭୦) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ ଓ ଅଧ୍ୟାପକ । ସେ କୋରାପୁଟରେ ଜନ୍ମଗ୍ରହଣ କରି କୋରାପୁଟ ଜିଲ୍ଲାର ବିଭିନ୍ନ ମହାବିଦ୍ୟାଳୟରେ ଅଧ୍ୟକ୍ଷତା କରିଥିଲେ । ତାଙ୍କ ରଚିତ ପୁସ୍ତକଗୁଡ଼ିକ ମଧ୍ୟରେ *ଇତର ଈଶ୍ୱର* (୨୦୧୦), *କବିତା ସମଗ୍ର* (୨୦୦୯), *ସମୁଦ୍ର ସ୍ନାନ ଶିଳ୍ପ ସୌକର୍ଯ୍ୟ* (୨୦୦୯), *ସୌରୀନ୍ଦ୍ର ସୌରଭ : କବି ସୌରୀନ୍ଦ୍ର ବାରିକଙ୍କ କବିତାର ବିଶେଷ ବିଚାର* (୨୦୦୮), *ଶରତର ଶରଶଯ୍ଯା* (୧୯୯୯) ଏବଂ *ଅକ୍ଷର ଅରଣ୍ୟ* (୧୯୯୮) ଆଦି ଅନ୍ୟତମ ।

## ସାହିତ୍ୟ ରଚନା 
ନାରାୟଣ ପଣ୍ଡା ନିଜ ରଚନାରେ ଫ୍ରେଞ୍ଚ ଲେଖକ ମିଲନ କୁନ୍ଦେରାଙ୍କୁ ନିଜ ଗୁରୁ ଭାବେ ମାନୁଥିଲେ । କୁନ୍ଦେରାଙ୍କ ରଚିତ ଅନେକ ପୁସ୍ତକ ସଂଗ୍ରହ କରି ନିଜ ଘରେ ଏକ ପାଠାଗାର ତିଆରି କରି ସେଥିରେ କେବଳ କୁନ୍ଦେରାଙ୍କ ରଚିତ ସମସ୍ତ ପୁସ୍ତକ ରଖିଥିଲେ । ଏହା ବ୍ୟତୀତ ନିଜ କଲେଜ ଛାତ୍ର ଜୀବନରୁ ଫ୍ରାଞ୍ଜ କାଫକା ଏବଂ ଆଲବର୍ଟ କାମୁଙ୍କ ସାହିତ୍ୟ ପଢ଼ିବାକୁ ଭଲ ପାଉଥିଲେ ।

## ରଚନାବଳୀ 
* *ଇତର ଈଶ୍ୱର* (୨୦୧୦)
* *କବିତା ସମଗ୍ର* (୨୦୦୯)
* *ସମୁଦ୍ର ସ୍ନାନ ଶିଳ୍ପ ସୌକର୍ଯ୍ୟ* (୨୦୦୯)
* *ସୌରୀନ୍ଦ୍ର ସୌରଭ : କବି ସୌରୀନ୍ଦ୍ର ବାରିକଙ୍କ କବିତାର ବିଶେଷ ବିଚାର* (୨୦୦୮)
* *ଶରତର ଶରଶଯ୍ଯା* (୧୯୯୯)
* *ଅକ୍ଷର ଅରଣ୍ୟ* (୧୯୯୮)

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୧୯୭୦ ଜନ୍ମ
ଆଗାଥା ସଙ୍ଗମା

**ଆଗାଥା କୋଙ୍ଗକଲ ସଙ୍ଗମା** (ଜନ୍ମ: ୨୪ ଜୁଲାଇ ୧୯୮୦) ଜଣେ ଭାରତୀୟ ରାଜନେତା ଅଟନ୍ତି ଯିଏକି, ମେଘାଳୟର ତୁରା ନିର୍ବାଚନ ମଣ୍ଡଳୀକୁ ପ୍ରତିନିଧିତ୍ୱ କରୁଥିବା ଲୋକ ସଭା ସାଂସଦ ଭାବରେ କାର୍ଯ୍ୟ କରୁଛନ୍ତି । ୨୯ ବର୍ଷ ବୟସରେ, ସେ ଆଜି ପର୍ଯ୍ୟନ୍ତ ଭାରତର ସବୁଠାରୁ କମ ବୟସର ସାଂସଦ ଭାବରେ ଭାରତ ସରକାରରେ କେନ୍ଦ୍ର ମନ୍ତ୍ରୀ ଭାବରେ ନିଯୁକ୍ତ ହୋଇଛନ୍ତି । ଆସାମର ରେଣୁକା ଦେବୀ ବରକତକୀଙ୍କ ପରେ ସଙ୍ଗମା ଉତ୍ତର-ପୂର୍ବ ଭାରତର ଦ୍ୱିତୀୟ ମହିଳା ଯିଏକି ଭାରତ ସରକାରରେ କେନ୍ଦ୍ର ମନ୍ତ୍ରୀ ଭାବରେ ନିଯୁକ୍ତ ହୋଇଛନ୍ତି । ସେ ନ୍ୟାସନାଲ ପିପୁଲ୍ସ ପାର୍ଟିର ସଦସ୍ୟ ଅଟନ୍ତି ।

## ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ
ଅଗଥା ସଙ୍ଗମାଙ୍କ ଜନ୍ମ ନୂଆଦିଲ୍ଲୀରେ ଲୋକ ସଭାର ପୂର୍ବତନ ବାଚସ୍ପତି ପି.ଏ. ସଙ୍ଗମା ଏବଂ ସୋରାଦିନୀ କେ. ସଙ୍ଗମାଙ୍କ ଘରେ ହୋଇଥିଲା । ସେ ମେଘାଳୟର ପଶ୍ଚିମ ଗାରୋ ହିଲ୍ସରେ ବଢ଼ିଥିଲେ । ତାଙ୍କ ଭାଇ କନରାଡ ସଙ୍ଗମା ମେଘାଳୟ ରାଜ୍ୟ ବିଧାନ ସଭାର ମୁଖ୍ୟମନ୍ତ୍ରୀ ଅଟନ୍ତି । ଅଗଥା ୨୧ ନଭେମ୍ବର ୨୦୧୯ ମସିହାରେ ଡକ୍ଟର ପାଟ୍ରିକ ରୋଙ୍ଗମା ମାରାକଙ୍କୁ ବିବାହ କରିଥିଲେ ।

## ଶିକ୍ଷା
ସେ ପୁଣେ ବିଶ୍ୱବିଦ୍ୟାଳୟରୁ LLBରେ ଡିଗ୍ରୀ ହାସଲ କରିଥିଲେ ଏବଂ ପରେ ଦିଲ୍ଲୀ ହାଇକୋର୍ଟର ବାରରେ ଯୋଗ ଦେଇଥିଲେ । ସେ ବ୍ରିଟେନର ନୋଟ୍ଟିଙ୍ଘମ ବିଶ୍ୱବିଦ୍ୟାଳୟରୁ ପରିବେଶ ପରିଚାଳନାରେ ମାଷ୍ଟର ଡିଗ୍ରୀ ହାସଲ କରିଛନ୍ତି ।

## ବୃତ୍ତି
ସଙ୍ଗମା ପ୍ରଥମଥର ତାଙ୍କ ପିତା ପି.ଏ.ଙ୍କ ପରେ ମଇ ୨୦୦୮ ମସିହାରେ ଏକ ବିଦାୟ ନିର୍ବାଚନରେ ​​୧୪ତମ ଲୋକ ସଭା ପାଇଁ ନିର୍ବାଚିତ ହୋଇଥିଲେ । ସଙ୍ଗମା ରାଜ୍ୟ ରାଜନୀତିରେ ପ୍ରବେଶ କରିବା ପାଇଁ ଆସନରୁ ଇସ୍ତଫା ଦେଇଥିଲେ । ପରେ ସେ ପୁନର୍ବାର ୧୫ତମ ଲୋକ ସଭାକୁ ନିର୍ବାଚିତ ହୋଇଥିଲେ । ୨୯ ବର୍ଷ ବୟସରେ ସଙ୍ଗମା ଆଜି ପର୍ଯ୍ୟନ୍ତ ଭାରତ ସରକାରରେ କେନ୍ଦ୍ର ମନ୍ତ୍ରୀ ଭାବରେ ନିଯୁକ୍ତ ହୋଇଥିବା ସର୍ବକନିଷ୍ଠ ସାଂସଦ ଅଟନ୍ତି । 

ସଙ୍ଗମା ଗ୍ରାମ୍ୟ ଉନ୍ନୟନ ମନ୍ତ୍ରୀ ଥିଲେ । ଅକ୍ଟୋବର ୨୦୧୨ ମସିହାରେ କ୍ୟାବିନେଟର ପୁନଃନିର୍ମାଣ ସମୟରେ ସେ ଏହି ପଦରୁ ଇସ୍ତଫା ଦେଇଥିଲେ ।

ନଭେମ୍ବର ୨୦୧୭ ମସିହାର ରିପୋର୍ଟ ଅନୁସାରେ ସେ ଜାତୀୟ ପିପୁଲ୍ସ ପାର୍ଟି (ଏନପିପି)ର ଟିକେଟରେ ୨୦୧୮ ମେଘାଳୟର ବିଧାନ ସଭା ନିର୍ବାଚନରେ ​​ପ୍ରତିଦ୍ୱନ୍ଦ୍ୱିତା କରିବେ । ସେ ଦକ୍ଷିଣ ତୁରା ନିର୍ବାଚନ ମଣ୍ଡଳୀରୁ ପ୍ରତିଦ୍ୱନ୍ଦ୍ୱିତା କରି ମୋଟ ୬,୪୯୯ ଭୋଟ ପାଇ ଏହି ଆସନକୁ ଜିତିଥିଲେ । କିନ୍ତୁ ପରେ ସେ ଇସ୍ତଫା ପତ୍ର ଦାଖଲ କରିଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଭାରତୀୟ ମହିଳା
ସବଅଙ୍ଗାଲ ହେମାଟୋମା

**ସବଅଙ୍ଗାଲ ହେମାଟୋମା:** ଗୋଡ଼ ବା ହାତର ଆଙ୍ଗୁଠି ନ‌ଖ ତଳେ ରକ୍ତ ଜମିବାକୁ ଏହି ନାମ ଦିଆଯାଏ । ଏହା ଯନ୍ତ୍ରଣାଦାୟକ ହୋଇପାରେ ଏବଂ ନଖ ରଙ୍ଗ ବଦଳି ଯାଇପାରେ । ବିପଦ କାରଣ ମଧ୍ୟରେ ଆଣ୍ଟିକୋଏଗୁଲାଣ୍ଟ (ରକ୍ତ ପତଳା) ଯୋଗୁ ମଧ୍ୟ ଏହା ହୋଇପାରେ।

ଆଘାତ ହେତୁ ଯନ୍ତ୍ରଣାଦାୟକ ରୋଗର ଚିକିତ୍ସା ହେଉଛି ନଖରେ ଏକ ଛୋଟ ଛିଦ୍ର ଖୋଳିବାକୁ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱ ଚେସ ଦିବସ

**ବିଶ୍ୱ ଚେସ ଦିବସ**, ପ୍ରତିବର୍ଷ ଜୁଲାଇ ୨୦ ତାରିଖରେ ପାଳନ କରାଯାଏ । ଆନ୍ତର୍ଜାତିକ ଚେସ ଫେଡ଼ରେସନ (ଫିଡ଼େ) ୧୯୨୪ ମସିହା ଜୁଲାଇ ୨୦ ପ୍ରତିଷ୍ଠା କରାଯାଇଥିଲା । 
୧୯୬୬ ମସିହାରୁ ଫିଡ଼େଦ୍ୱାରା ଏହି ଦିବସ ପାଳିତ ହେଉଛି । ଏହିଦିନ ଫିଡ଼େ ଅଧିନରେ ଥିବା ୧୮୧ଟି ଦେଶର ଚେସ ଫେଡରେସନଦ୍ୱାରା ବିଭିନ୍ନ ପ୍ରତିଯୋଗିତା ଓ ଅନ୍ୟାନ୍ୟ କାର୍ଯ୍ୟକ୍ରମ ଆୟୋଜନ କରାଯାଏ । 

ୟୁନେସ୍କୋଦ୍ୱାରା ବିଶ୍ୱ ଚେସ ଦିବସ ପାଳନର ପ୍ରସ୍ତାବ ଦିଆଯାଇଥିଲା ଓ ୨୦୧୯ ମସିହା ଡିସେମ୍ବର ୧୨ ତାରିଖରୁ ମିଳିତ ଜାତିସଂଘଦ୍ୱାରା ଏହି ଦିବସକୁ ମାନ୍ୟତା ଦିଆଯାଇଛି ।

## ଆଧାର
ରାସାଗିଲିନ

,

**ରାସାଗିଲିନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଆଜିଲେକ୍ଟ,** ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗର ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକାକୀ କିମ୍ବା ଅନ୍ୟ ଔଷଧ ସହିତ ବ୍ୟବହୃତ ହୋଇପାରେ |  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ସେରୋଟୋନିନ ସିଣ୍ଡ୍ରୋମ, ନିଦ୍ରାଳୁ ଭାବ, ବାଧ୍ୟତାମୂଳକ ଜୁଆ ଖେଳିବାକୁ ଇଚ୍ଛା ଏବଂ ହାଲୁସିନେସନ ଅନ୍ତର୍ଭୁକ୍ତ ହୋଇପାରେ । ଏହା ମୋନୋଆମିନୋ ଅକ୍ସିଡେଜ୍-ବିର ଏକ ଅଣପ୍ରତ୍ୟାବର୍ତ୍ତନକାରୀ ପ୍ରତିବନ୍ଧକ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର 4 ସପ୍ତାହ ଔଷଧର ମୂଲ୍ୟ ପ୍ରାୟ ୨.୫୦ ପାଉଣ୍ଡ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପୋନୀ ବର୍ମା

**ପୋନୀ ବର୍ମା** (ଜନ୍ମନାମ: ରଶ୍ମି ବର୍ମା) ଜଣେ ଭାରତୀୟ ନୃତ୍ୟ ନିର୍ଦ୍ଦେଶକ । ସେ ୨୦୦୦ ମସିହାରେ କଥାଚିତ୍ର ଜଗତରେ ନୃତ୍ୟ ନିର୍ଦ୍ଦେଶକ ଭାବରେ କାମ କରିବା ଆରମ୍ଭ କରିଥିଲେ । ସେ କଲର୍ସ ଚ୍ୟାନେଲ୍ ପାଇଁ ଏକ ନୃତ୍ୟଭିତ୍ତିକ ରିଆଲିଟି ଶୋ' *ଚକ୍ ଧୁମ୍ ଧୁମ୍‍‍‍*ରେ ମଧ୍ୟ କାମ କରିଛନ୍ତି । ସେ ୨୪ ଅଗଷ୍ଟ ୨୦୧୦ରେ ଅଭିନେତା ପ୍ରକାଶ ରାଜଙ୍କୁ ବିବାହ କରିଥିଲେ । ୨୦୧୬ ଫେବୃଆରୀରେ ସେମାନଙ୍କର ଏକ ପୁତ୍ର ସନ୍ତାନ ଜନ୍ମ ହୋଇଥିଲା ।

## କାମ କରିଥିବା କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ନୃତ୍ୟ ନିର୍ଦ୍ଦେଶକ
ଟିନିଡାଜୋଲ

**ଟିନିଡାଜୋଲ** ,

**ଟିନିଡାଜୋଲ,** ଅନ୍ୟମାନଙ୍କ ମଧ୍ୟରେ ବିକ୍ରି ହୋଇଥିବା ହେଉଛି ଏକ ନାମ **ଟିଣ୍ଡାମାକ୍ସ,** ଏକ ଔଷଧ  ଯାହା ଆମିବାୟାସିସ, ଜିଆର୍ଡିଆସିସ୍, ଟ୍ରାଇକୋମୋନିଆସିସ୍, ବ୍ୟାକ୍ଟେରିଆ ଭାଜିନୋସିସ୍ ଏବଂ ମୋନୋଗନୋକୋକାଲ ୟୁରେଥ୍ରାଇଟିସ ସହିତ ଅନ୍ୟ ଅନେକ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ୫୦ମିଗ୍ରାର ୧୬ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୧୧ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୫ ଡଲାର ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସାପ୍ରୋପ୍ଟେରିନ

**ସାପ୍ରୋପ୍ଟେରିନ**, ଯାହାକୁ **ଟେଟ୍ରାହାଇଡ୍ରୋବାୟୋପ୍ଟେରିନ** (**BH4**, **THB** ) ମଧ୍ୟ କୁହାଯାଏ, ଏକ ଔଷଧ ଯାହା ଫିନାଇଲକିଟୋନୁରିଆ କିମ୍ବା ଟେଟ୍ରାହାଇଡ୍ରୋବିଓପେରିନ ଅଭାବ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ଖାଦ୍ୟପେୟ ପରିବର୍ତ୍ତନ ସହିତ ଏକତ୍ର ଏହି ଔଷଧ ବ୍ୟବହୃତ ହୁଏ । ଏହା ଏକ କୋଫାକ୍ଟର ଯାହା ଫେନିଲାଲାନାଇନ୍ ହାଇଡ୍ରୋକ୍ସିଲେଜ୍ (PAH)ର କାର୍ଯ୍ୟକଳାପକୁ ଉନ୍ନତ କରିଥାଏ, ଯାହା ଫଳରେ ଫିନାଇଲଆଲାନିନ ଭାଙ୍ଗିଯାଏ । ୨୦୧୭ ମସିହାରେ ୬୮କିଲୋଗ୍ରାମ ବିଶିଷ୍ଟ ବ୍ୟକ୍ତିଙ୍କ ପାଇଁ କାନାଡ଼ାରେ ବର୍ଷକୁ ପ୍ରାୟ ୪୮,୦୦୦ରୁ ୧୬୮,୦୦୦ କାନାଡ଼ା ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହାର ବାର୍ଷିକ ଖର୍ଚ୍ଚ ୩୮,୦୦୦ରୁ ୧୫୨,୦୦୦ ଡଲାର ଥିବାବେଳେ ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ବାବଦ ଖର୍ଚ୍ଚ  ପ୍ରାୟ  ୨୫,୦୦୦ରୁ, ୧୦୦,୦୦୦ ପାଉଣ୍ଡ ଅଟେ ।  ଏହା **କୁଭାନ୍** ଏବଂ **ବାୟୋପ୍ଟେନ** ନାମରେ ବିକ୍ରି ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କ୍ରିଷ୍ଣେ ଗାୱଡ଼େ

**କ୍ରିଷ୍ଣେ ଗାୱଡ଼େ** (୧୯୪୧ – ୨୦୨୧) ଜଣେ ଭାରତୀୟ ଅଭିନେତା ଥିଲେ । ସେ କିଶୋର ଅବସ୍ଥାରୁ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏହାପରେ ସେ କନ୍ନଡ଼ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରିଥିଲେ, ଯେଉଁଠି ସେ ମୁଖ୍ୟତଃ ଚରିତ୍ର ଅଭିନେତା ଭାବରେ ଜଣାଶୁଣା ଥିଲେ ।

## ଜନ୍ମ 
୧୯୪୧ ମସିହାର ମାର୍ଚ୍ଚ ମାସରେ ସେ ଭାରତର ବୀରସଚନ୍ଦ୍ରରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ 
ସେ ଅଳ୍ପ ବୟସରୁ ତାଙ୍କ ବାପାଙ୍କ ସହିତ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଦୂରଦର୍ଶନ ଏବଂ କନ୍ନଡ଼ କଥାଚିତ୍ର ଜଗତରେ କାମ କରିଥିଲେ । ସେ ପରଦାରେ ଅଭିନୟ କରିବା ପୂର୍ବରୁ ଶତାଧିକ ମଞ୍ଚ ନାଟକରେ ଅଭିନୟ କରିଥିଲେ । ସେ ତାଙ୍କ ଅଭିନୟ ଜୀବନରେ ମୁଖ୍ୟତଃ ପାଶ୍ୱ କଳାକାର ତଥା ଚରିତ୍ର ଅଭିନେତା ଭାବରେ କାମ କରିଥିଲେ । ତାଙ୍କ ବାପା ଚରିତ୍ରରେ ଅଭିନୟ ପାଇଁ ଜଣାଶୁଣା । ସେ ବିଷ୍ଣୁବର୍ଦ୍ଧନ ଓ ସିତାରାଙ୍କ ଅଭିନୀତ କଥାଚିତ୍ରରେ *ହଳୁନ୍ଦା ତାୱାରୁ*ରେ ଅଭିନୟ କରିଥିଲେ, ଯାହାକି ତାଙ୍କୁ ମୃତ୍ୟୁ ପରେ ବି ସ୍ମରଣୀୟ କରି ରଖିଛି ।

## ପୁରସ୍କାର 
୧୯୯୩ ମସିହାରେ *କରିମାଲେୟା କାଗ୍ଗାତ୍ଥାଲୁରେ* ଉଲ୍ଲେଖନୀୟ ପ୍ରଦର୍ଶନ ପାଇଁ ତାଙ୍କୁ ଶ୍ରେଷ୍ଠ ପାର୍ଶ୍ୱ ଅଭିନେତା (ପୁରୁଷ) ଭାବରେ କର୍ଣ୍ଣାଟକ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା ।

## ମୃତ୍ୟୁ 
୨୦୨୧ ମସିହାର ମଇ ୨୫ ତାରିଖରେ ସେ ହୃଦ୍‌ଘାତରେ ପୀଡ଼ିତ ହୋଇ ପ୍ରାଣ ହରାଇଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତୀୟ ମଞ୍ଚ ଅଭିନେତା
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ ଦୂରଦର୍ଶନ ଅଭିନେତା
ଲକ୍ଷ୍ମୀ ଏନ. ମେନନ

ଲକ୍ଷ୍ମୀ ଏନ. ମେନନ (୨୯ ମାର୍ଚ୍ଚ ୧୮୯୯ - ୩୦ ନଭେମ୍ବର ୧୯୯୪ ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ରାଜନେତା ଥିଲେ । ସେ ୧୯୬୨ ମସିହାରୁ ୧୯୬୬ ପର୍ଯ୍ୟନ୍ତ ରାଜ୍ୟର ମନ୍ତ୍ରୀ ଥିଲେ ।

## ପ୍ରାରମ୍ଭିକ ଜୀବନ
ଲକ୍ଷ୍ମୀ ତ୍ରିଭାନ୍ଦ୍ରମରେ ଜନ୍ମଗ୍ରହଣ କରି ଥିଲେ । ସେ ରାମ ବର୍ମା ଥାମ୍ପାନ ଏବଂ ମାଧବୀକୁଟ୍ଟୀ ଆମ୍ମାଙ୍କ ସନ୍ତାନ ଥିଲେ । ୧୯୩୦ ମସିହାରେ, ସେ ପ୍ରଫେସର ଭି.କେ. ନନ୍ଦନ ମେନନଙ୍କୁ ବିବାହ କରିଥିଲେ, ଯିଏ କେରଳ ବିଶ୍ୱବିଦ୍ୟାଳୟର ଉପ-କୁଳପତି (୧୯୫୦–୧୯୫୧), ପାଟଣା ବିଶ୍ୱବିଦ୍ୟାଳୟର ଉପ-କୁଳପତି ଏବଂ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ପବ୍ଲିକ ଆଡମିନିଷ୍ଟ୍ରେସନର ନିର୍ଦ୍ଦେଶକ ଥିଲେ ।

## ବୃତ୍ତି
ସେ ୧୯୫୨ ମସିହାରୁ ୧୯୬୬ ମସିହା ପର୍ଯ୍ୟନ୍ତ ଏକ ରାଜ୍ୟସଭାର ସଦସ୍ୟ ଥିଲେ । ସେ ୧୯୫୨ରୁ ୧୯୫୭ ପର୍ଯ୍ୟନ୍ତ ସଂସଦୀୟ ସଚିବ, ୧୯୫୭ରୁ ୧୯୬୨ ପର୍ଯ୍ୟନ୍ତ ଡେପୁଟି ମନ୍ତ୍ରୀ ଏବଂ ୧୯୬୨ରୁ ୧୯୬୬ ପର୍ଯ୍ୟନ୍ତ ରାଜ୍ୟ ମନ୍ତ୍ରୀ ଭାବରେ ବୈଦେଶିକ ବ୍ୟାପାର ମନ୍ତ୍ରଣାଳୟରେ କାର୍ଯ୍ୟ କରିଥିଲେ । ୧୯୬୭ ମସିହାରେ ରାଜନୈତିକ ସେବାରୁ ଅବସର ନେବା ପରେ ସେ ଅକ୍ସଫୋର୍ଡ ୟୁନିଭରସିଟି ପ୍ରେସଦ୍ୱାରା ପ୍ରକାଶିତ 【ଅକ୍ସଫୋର୍ଡ ପାମ୍ପଲେଟ୍ସ ଇଣ୍ଡିଆନ ଆଫେୟାର୍ସ】 ପାଇଁ ଭାରତୀୟ ମହିଳାଙ୍କ ଉପରେ ଏକ ପୁସ୍ତକ ଲେଖିବା ସହ ସାମାଜିକ କାର୍ଯ୍ୟରେ ସମ୍ପୃକ୍ତ ହୋଇଥିଲେ । ତାଙ୍କର ସେବାକୁ ସ୍ୱୀକୃତି ଦେବାକୁଯାଇ ତାଙ୍କୁ ୧୯୫୭ ମସିହାରେ ପଦ୍ମ ଭୂଷଣ ପ୍ରଦାନ କରାଯାଇଥିଲା ।

ମେନନ ରାଜନୀତି ପରେ ନିଜର ସକ୍ରିୟ ଜୀବନକୁ ଜାତିର ଉଦ୍ଦେଶ୍ୟରେ ଉତ୍ସର୍ଗ କରିଥିଲେ । ସେ ଅଲ ଇଣ୍ଡିଆ ମହିଳା ସମ୍ମିଳନୀରେ ବହୁ ବର୍ଷ ଧରି ରାଷ୍ଟ୍ରପତି ତଥା ପୃଷ୍ଠପୋଷକ ଭାବରେ କାର୍ଯ୍ୟ କରିଥିଲେ । ସେ ମୋରାରଜୀ ଦେଶାଇଙ୍କ ସହ 【ଅଲ ଇଣ୍ଡିଆ ପ୍ରୋହିବିଶନ କାଉନସିଲ】"ସମସ୍ତ ଭାରତ ନିଷେଧ ପରିଷଦ"ର ଉପାଧ୍ୟକ୍ଷ ଥିଲେ । ୧୯୮୮ ମସିହାରେ, ସେ ଏ.ପି. ଉଦୟଭାନୁ ଏବଂ ଜନସନ ଜେ. ଏଡୟାରନମୁଳାଙ୍କ ସହିତ ମିଶି ମଦ୍ୟପାନ ଏବଂ ଡ୍ରଗ ସୂଚନା କେନ୍ଦ୍ର (ADIC)-ଭାରତର ପ୍ରତିଷ୍ଠା କରିଥିଲେ ଏବଂ ମୃତ୍ୟୁ ପର୍ଯ୍ୟନ୍ତ ଏହାର ଚେୟାରମ୍ୟାନ ଭାବରେ କାର୍ଯ୍ୟ କରିଥିଲେ । ସେ ମହିଳାଙ୍କ ମଧ୍ୟରେ ନିରକ୍ଷରତା ବିଲୋପ ପାଇଁ ଅଲ ଇଣ୍ଡିଆ କମିଟିର ସଭାପତି ତଥା ୧୯୭୨ରୁ ୧୯୮୫ ପର୍ଯ୍ୟନ୍ତ କସ୍ତୁରବା ଗାନ୍ଧୀ ନ୍ୟାସନାଲ ମେମୋରିଆଲ ଟ୍ରଷ୍ଟର ଚେୟାରମ୍ୟାନ ଭାବରେ କାର୍ଯ୍ୟ କରିଥିଲେ ।

ଜବାହରଲାଲ ନେହେରୁ ସରକାରରେ ରାଜ୍ୟମନ୍ତ୍ରୀ ଭାବରେ ଲକ୍ଷ୍ମୀ ମେନନଙ୍କ କାର୍ଯ୍ୟକାଳ ତ୍ରିଭାନ୍ଦ୍ରମଠାରେ 【ଥମ୍ବା ଇକ୍ୱାଟୋରିଆଲ ରକେଟ ଲଞ୍ଚିଂ ଷ୍ଟେସନ】ର ପ୍ରତିଷ୍ଠା ସହ ଜଡିତ ଅମଲାଗିରି ପ୍ରକ୍ରିୟାକୁ ସୁଗମ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲା ।

## ଆଧାର
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:୧୮୯୯ ଜନ୍ମ
ଶ୍ରେଣୀ:୧୯୯୪ ମୃତ୍ୟୁ
ଶ୍ରେଣୀ:ଭାରତୀୟ ମହିଳା
ଲଳିତା କୁମାରୀ

**ଲଳିତା କୁମାରୀ** (ଜନ୍ମ: ୧୮ ମଇ ୧୯୬୭) ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରୁଥିଲେ । ସେ ୧୯୮୭ ମସିହାର ୧୯୯୫ ମସିହା ପର୍ଯ୍ୟନ୍ତ ଅଭିନୟ ଜଗତରେ ସକ୍ରିୟ ଥିଲେ ଏବଂ ବିବାହ ପରେ ଅଭିନୟରୁ ଦୂରେଇ ଯାଇଥିଲେ ।

## ବ୍ୟକ୍ତିଗତ ଜୀବନ 
ଲଲିତା ୧୯୬୭ ମସିହାର ମଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ସେ ତାମିଲ ଅଭିନେତା ସି.ଏଲ୍ ଆନନ୍ଦନଙ୍କ ଝିଅ ଏବଂ ଅଭିନେତ୍ରୀ ଡିସ୍କୋ ଶାନ୍ତିଙ୍କ ସାନ ଭଉଣୀ । ୧୯୯୪ ମସିହାରେ ଅଭିନେତା ପ୍ରକାଶ ରାଜଙ୍କୁ ବିବାହ କରିଥିଲେ ଏବଂ ଏହି ଦମ୍ପତିଙ୍କର ଦୁଇଟି ଝିଅ ଅଛନ୍ତି । ୨୦୦୪ ମସିହାରେ ତାଙ୍କ ପୁଅର ମୃତ୍ୟୁ ହୋଇଥିଲା । ୨୦୦୯ ମସିହାରେ ଏହି ଦମ୍ପତିଙ୍କ ମଧ୍ୟରେ ବିବାହ ବିଚ୍ଛେଦ ହୋଇଥିଲା ।

## ଅଭିନୟ ଜୀବନ 
ଲଳିତା ଗୋଣ୍ଡାମଣି, ସେଣ୍ଟିଲ ଏବଂ ଅନ୍ୟାନ୍ୟ ଜଣାଶୁଣା କଳାକାରଙ୍କ ସହ ଅନେକ କଥାଚିତ୍ରରେ ଅଭିନୟ କରିଥିଲେ। ସେ *ମନାଧିଲ ଉରୁଧୀ ବେନ୍ଦୁମ୍*, *ପୁଡୁ ପୁଡୁ ଆର୍ଥାଙ୍ଗଲ*, *ପୁଲାନ୍ ବିଶ୍ୱରାଇ* ଏବଂ *ସିଗାରାମ* ଭଳି ଜଣାଶୁଣା କଥାଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଲଳିତା କୁମାରୀ ପ୍ରାୟ ୩୦ଟି କଥାଚିତ୍ରରେ ଅଭିନୟ କରିଛନ୍ତି । ୧୯୯୫ ମସିହାରେ, ସେ ଅଭିନେତା ପ୍ରକାଶ ରାଜଙ୍କ ସହିତ ବିବାହ ପରେ କଥାଚିତ୍ର ଜଗତରୁ ଦୂରେଇ ଯାଇଥିଲେ ।

ସେ ଏକ ତାମିଲ କଥାଚିତ୍ର *ମୁରିୟାଦି*ରେ ଅଭିନୟ କରିଥିଲେ, ଯାହା ମୁକ୍ତିଲାଭ କରିନାହିଁ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଭି. ରାଧିକା ସେଲଭି

**ଭି. ରାଧିକା ସେଲଭି** (ଜନ୍ମ: ୨୯ ଜାନୁଆରୀ ୧୯୭୬) ଭାରତର ୧୪ତମ ଲୋକ ସଭାର ସଦସ୍ୟ ଥିଲେ । ସେ ମନମୋହନ ସିଂହଙ୍କ ନେତୃତ୍ୱାଧୀନ ମନ୍ତ୍ରଣାଳୟରେ ଗୃହମନ୍ତ୍ରୀ ଥିଲେ । ସେ ତାମିଲନାଡୁର ତିରୁଚେଣ୍ଡୁର ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ ହୋଇଥିଲେ । ରାଧିକା ଇଂରାଜୀରେ ସ୍ନାତକୋତ୍ତର ସମାପ୍ତ କରିଥିଲେ ।

ସେ ସ୍ୱର୍ଗତ ମୋଲକରାଇ ଭେଙ୍କଟେଶ ପନ୍ନାୟର ନାଡାରଙ୍କ ପତ୍ନୀ ଅଟନ୍ତି । ସେପ୍ଟେମ୍ବର ୨୦୦୩ ମସିହାରେ ଚେନ୍ନାଇରେ ପୋଲିସର ଏନକାଉଣ୍ଟରରେ ତାଙ୍କ ସ୍ୱାମୀଙ୍କର ମୃତ୍ୟୁ ଘଟିଥିଲା । ହତ୍ୟା ସମୟରେ ରାଧିକା ସେଲଭି ଗର୍ଭବତୀ ଥିଲେ ।

୨୦୦୪ ମସିହା ଲୋକ ସଭା ନିର୍ବାଚନରେ ​​ସେଲଭି ତିରୁଚେଣ୍ଡୁର ନିର୍ବାଚନ ମଣ୍ଡଳୀ ପାଇଁ ନିଜର ଅଭିଯାନ ଆରମ୍ଭ କରିଥିଲେ । ସେ ନିର୍ବାଚନରେ "ପୋଲିସର ଏନକାଉଣ୍ଟରରେ ତାଙ୍କ ସ୍ୱାମୀଙ୍କ ମୃତ୍ୟୁ" ପ୍ରସଙ୍ଗ ବିଷୟରେ ଦର୍ଶେଇଛନ୍ତି । ଏହି ପ୍ରସଙ୍ଗ ଉଠାଇ ସେ ନାଦର ଜାତିର ଭୋଟ ପାଇବା ସହିତ ତାଙ୍କର ୩ ମାସର ପୁଅ ସହିତ ପ୍ରଚାର କରି ସହାନୁଭୂତି ଭୋଟ ମଧ୍ୟ ପାଇଥିଲେ । 

ଯେତେବେଳେ ସେ ଗୃହ ମନ୍ତ୍ରଣାଳୟରେ ରାଜ୍ୟ ମନ୍ତ୍ରୀ ଥିଲେ ସେତେବେଳେ ସେ ତତ୍କାଳୀନ ଗୃହମନ୍ତ୍ରୀ ଶିବରାଜ ପାଟିଲଙ୍କ ଅଧୀନରେ କାର୍ଯ୍ୟ କରିଥିଲେ । ୨୦୦୪ ମସିହାରେ ସେ କ୍ୟାବିନେଟର ସବୁଠାରୁ କନିଷ୍ଠ ମନ୍ତ୍ରୀ ଥିଲ ।
ସେ ସୁନାମି ପରେ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଲେହ, ଲଦାଖ ଏବଂ ଉତ୍ତର ପୂର୍ବ ସୀମା ଅଞ୍ଚଳ ପରିଦର୍ଶନ କରିଥିଲେ । ସୀମା ସୁରକ୍ଷା ବଳ ଏବଂ ସେଣ୍ଟ୍ରାଲ ରିଜର୍ଭ ପୋଲିସ ଫୋର୍ସ ତାଙ୍କ ଅଧୀନରେ ଥିଲେ ।

## ଆଧାର
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୪ତମ ଲୋକ ସଭାର ସଦସ୍ୟ
ଶ୍ରେଣୀ:ଭାରତୀୟ ମହିଳା
ତୃତୀୟ-ଡିଗ୍ରୀ ଆଟ୍ରିଓଭେଣ୍ଟ୍ରିକୁଲାର ବ୍ଲକ

**ତୃତୀୟ-ଡିଗ୍ରୀ ଆଟ୍ରିଓଭେଣ୍ଟ୍ରିକୁଲାର୍ ବ୍ଲକ** ( **ତୃତୀୟ-ଡ଼ିଗ୍ରୀ ଏଭି ବ୍ଲକ** ) ନାମ ଦିଆଯାଏ ଯେତେବେଳେ ହୃତ୍‌ପିଣ୍ଡର ଉପର କୋଠରୀରୁ (ଅଳିନ୍ଦ) ବୈଦ୍ୟୁତିକ ସଙ୍କେତ ତଳ କୋଠରୀକୁ (ନିଳୟ) ଅସିବାରେ ଅକ୍ଷମ ହୁଏ । ଏହାର ଲକ୍ଷଣ ମଧ୍ୟରେ ଥକ୍କା, ଅଣନିଶ୍ୱାସ, ଛାତି ଯନ୍ତ୍ରଣା ଏବଂ ସିଙ୍କୋପ ହୋଇପାରେ ।

ଇନଫ୍ୟୁଜନ୍ ସାଥିରେ ଡୋପାମିନ ବା ଏପିନେଫ୍ରିନ ମିଶ୍ରଣ ଦେଇ ହୃତ୍‌ପିଣ୍ଡ ଗତି ହାର ବୃଦ୍ଧି କରାଯାଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପଲିଷ୍ଟାଇରିନ ସଲଫୋନେଟ୍ସ

**ପଲିଷ୍ଟାଇରିନ ସଲଫୋନେଟ୍ସ** ଏକ ଔଷଧ ସମୂହ ଯାହା ଉଚ୍ଚ ରକ୍ତ ପୋଟାସିୟମର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହାର ପ୍ରଭାବ ସାଧାରଣତଃ କିଛି ଘଣ୍ଟାରୁ କିଛି ଦିନ ନେଇଥାଏ । ଯୁକ୍ତରାଜ୍ୟରେ ସୋଡିଅମ ଲୁଣର ମୂଲ୍ୟ ୮୧ ପାଉଣ୍ଡ ଥିଲାବେଳେ କ୍ୟାଲସିଅମ ଲୁଣର ମୂଲ୍ୟ ୧୨୫ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗୌତମ ଗୁପ୍ତା

**ଗୌତମ ଗୁପ୍ତା** ଜଣେ ଭାରତୀୟ ଅଭିନେତା ତଥା ମଡେଲ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ତାଙ୍କୁ ଶେଷ ଥର ପାଇଁ ଷ୍ଟାର ପ୍ଲସରେ ପ୍ରସାରିତ ବାଲାଜୀ ଟେଲିଫିଲ୍ମସ‌ଦ୍ୱାରା ନିର୍ମିତ ଦୂରଦର୍ଶନ ଧାରାବାହିକ *କୁଛ୍ ତୋ ହୈ ତେରେ ମେରେ ଦରମିଆଁ*ରେ କାମ କରିଥିଲେ । ସେ ହେଲୋ ବ୍ରଦର୍, କାର୍ବନ, ୟଙ୍ଗରାଡା ଭଳି କଥାଚିତ୍ରରେ କାମ କରିବା ସହିତ ୨୦୦୭ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର *ଗୋ*ରେ ଅଭିନୟ କରିଥିଲେ ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
* ୨୦୦୭: ଗୋ (ଅଭୟ ନାରୁଲା)

### ପ୍ରଯୋଜନା/ଅନ୍ୟାନ୍ୟ କାର୍ଯ୍ୟ 
* ୧୯୯୯: ହେଲୋ ବ୍ରଦର୍ 
* ୨୦୧୭: କାର୍ବନ୍ (ପ୍ରଯୋଜକ)
* ୨୦୧୮: ୟଙ୍ଗ୍‌ଗାର୍ଡ଼ (ପ୍ରଯୋଜକ)

### ଦୂରଦର୍ଶନ 
* ୨୦୧୪-୨୦୧୫: *ମେରି ଆଶିକି ତୁମ୍‌ସେ ହୈ*
* ୨୦୧୫-୨୦୧୬: *କୁଛ୍ ତୋ ହୈ ତେରେ ମେରେ ଦରମିଆଁ*
* ୨୦୧୬: ବକ୍ସ କ୍ରିକେଟ୍ ଲିଗ୍

## ବ୍ୟକ୍ତିଗତ ଜୀବନ 
ଗୌତମଙ୍କ ପରିବାର କଥାଚିତ୍ର ଜଗତ ସହିତ ଜଡ଼ିତ । ତାଙ୍କ ବାପା ସୁଶୀଲ ଗୁପ୍ତା ଏକ ପ୍ରଡ଼କ୍ସନ କମ୍ପାନୀର ମାଲିକ । ସେ ତାଙ୍କର ଜଣେ ବନ୍ଧୁଙ୍କ ପ୍ରରୋଚନାରେ ଅଭିନୟ ଶିଖିବା ଆରମ୍ଭ କରିଥିଲେ । ୨୪ ନଭେମ୍ବର ୨୦୧୭ରେ ସେ ସ୍ମୃତି ଖାନ୍ନାଙ୍କୁ ବିବାହ କରିଥିଲେ, ଯିଏକି ତାଙ୍କ ସହିତ ମେରି ଆଶିକିରେ କାମ କରୁଥିଲେ ।

## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ବିଜୟ ଚକ୍ରବର୍ତ୍ତୀ

ବିଜୟା ଚକ୍ରବର୍ତ୍ତୀ (ଜନ୍ମ: ୭ ଅକ୍ଟୋବର ୧୯୩୯), ଭାରତୀୟ ଜନତା ପାର୍ଟିର ଜଣେ ଭାରତୀୟ ରାଜନେତା ଅଟନ୍ତି । ସେ ୨୦୦୯ରୁ ୨୦୧୯ ମସିହା ପର୍ଯ୍ୟନ୍ତ ଏବଂ ୧୯୯୯ରୁ ୨୦୦୪ ମସିହା ପର୍ଯ୍ୟନ୍ତ ଗୁଆହାଟିରୁ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଥିଲେ । ସେ ୧୯୯୯ରୁ ୨୦୦୪ ମସିହା ପର୍ଯ୍ୟନ୍ତ ରାଜ୍ୟ ଜଳ ସମ୍ପଦ ମନ୍ତ୍ରୀ ଥିଲେ । ସେ ୧୯୮୬ରୁ ୧୯୯୨ ପର୍ଯ୍ୟନ୍ତ "ଆସୋମ ଗଣ ପରିଷଦ"ର ସଦସ୍ୟ ଭାବରେ ରାଜ୍ୟସଭାର ସଦସ୍ୟ ମଧ୍ୟ ଥିଲେ । ସେ ଭାରତୀୟ ଜନତା ଦଳର ପ୍ରଥମ ସଦସ୍ୟ ଥିଲେ । ତାଙ୍କୁ ୨୦୨୧ ମସିହାରେ ଭାରତର ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପ୍ରଦାନ କରାଯାଇଥିଲା ।

## ପୃଷ୍ଠଭୂମି
ବିଜୋୟା ଜନତା ପାର୍ଟିରେ ନିଜର ରାଜନୈତିକ କ୍ୟାରିୟର ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଆଞ୍ଚଳିକ ଆସୋମ ଗଣ ପରିଷଦରେ ଯୋଗ ଦେଇଥିଲେ ଏବଂ ୧୯୮୬ରୁ ୧୯୯୨ ପର୍ଯ୍ୟନ୍ତ ରାଜ୍ୟସଭାରେ କାର୍ଯ୍ୟ କରିଥିଲେ । ରାଜ୍ୟସଭାରେ ତାଙ୍କର କାର୍ଯ୍ୟକାଳ ଶେଷ ହେବାପରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

ସେ ୧୩ତମ ଲୋକ ସଭାରେ ଗୁଆହାଟିର ପ୍ରତିନିଧିତ୍ୱ କରିଥିଲେ । ୧୯୯୯ ମସିହାରେ ପ୍ରଥମ ଥର ପାଇଁ ସେ ବିଜେପି ପାଇଁ ଏହି ଆସନ ଜିତିଥିଲେ । ଅଟଳ ବିହାରୀ ବାଜପେୟୀଙ୍କ ପ୍ରିମିୟର୍ସିପ ଅଧୀନରେ ସେ କେନ୍ଦ୍ର ଜଳ ସମ୍ପଦ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ବ୍ୟକ୍ତିଗତ ଜୀବନ
ଚକ୍ରବର୍ତ୍ତୀଙ୍କ ଜନ୍ମ ୭ ଅକ୍ଟୋବର ୧୯୩୯ ମସିହାରେ ଆସାମର ଜୋରହଟା ଜିଲ୍ଲା ବାଲିଗାଁ ଗ୍ରାମରେ ହୋଇଥିଲା । ସେ ଗୁଆହାଟି ବିଶ୍ୱବିଦ୍ୟାଳୟ ଏବଂ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ଶିକ୍ଷା ଗ୍ରହଣ କରିବା ସହିତ ଇଂରାଜୀ ଭାଷାରେ ଏମ.ଏ କରିଥିଲେ । ସେ ୧ ଜୁନ ୧୯୬୫ ମସିହାରେ ଜିତେନ ଚକ୍ରବର୍ତ୍ତୀଙ୍କୁ ବିବାହ କରିଥିଲେ । ତାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । 

ତାଙ୍କ ଝିଅ ସୁମନ ହରିପ୍ରିୟା ୨୦୧୬ ମସିହାରେ ହାଜୋ ବିଧାନ ସଭା ନିର୍ବାଚନ ମଣ୍ଡଳୀରୁ ଆସାମ ବିଧାନ ସଭା ନିର୍ବାଚନରେ ​​ନିର୍ବାଚିତ ହୋଇଥିଲେ । ତାଙ୍କ ପୁଅ ରଣଜିତ ଚକ୍ରବର୍ତ୍ତୀଙ୍କ ମଇ ୨୦୧୭ ମସିହାରେ ମାତ୍ର ୪୯ ବର୍ଷ ବୟସରେ ଦେହାନ୍ତ ହୋଇଥିଲ ।

## ପଦବୀଗୁଡିକ
* ୧୯୭୭–୧୯୭୯ ଜିଲ୍ଲା ସଚିବ, ଭାରତୀୟ ଜନତା ପାର୍ଟି, ମଙ୍ଗଲଡୋଇ (ଆସାମ)

* ୧୯୮୬–୧୯୯୨ ସଂସଦର ସଦସ୍ୟ, ଆସୋମ ଗଣ ପରିଷଦର ରାଜ୍ୟସଭା

* ୧୯୯୯–୨୦୦୪ ସଂସଦର ସଦସ୍ୟ, ଲୋକ ସଭା  ଗୁଆହାଟି (ଆସାମ) 

* ୧୯୯୯–୨୦୦୪ ଜଳ ସମ୍ପଦ ପାଇଁ କେନ୍ଦ୍ର ରାଜ୍ୟ ମନ୍ତ୍ରୀ 

* ୨୦୦୭ - ବର୍ତ୍ତମାନର ଜାତୀୟ ଉପ-ରାଷ୍ଟ୍ରପତି, ଭାରତୀୟ ଜନତା ପାର୍ଟି

## ଆଧାର
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଜାଗୃତି ରଥ

thumb|ଅଭିନେତ୍ରୀ ଜାଗୃତି ରଥ

**ଜାଗୃତି ରଥ** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଓଡ଼ିଶୀ ଓ ସମ୍ବଲପୁରୀ ନୃତ୍ୟରେ ପ୍ରଶିକ୍ଷଣ ନେଇଛନ୍ତି ଏବଂ କିଛି ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।

## ଅଭିନୟ ଜୀବନ 
ଡିଡି ଓଡ଼ିଆରେ ପ୍ରସାରିତ ହେଉଥିବା *ଆଜିର ସକାଳ* କାର୍ଯ୍ୟକ୍ରମରେ ସେ ଜଣେ ଉପସ୍ଥାପିକା ଭାବରେ କାମ କରୁଥିଲେ । ତରଙ୍ଗ ଟିଭିରେ ପ୍ରସାରିତ ଧାରାବାହିକ *ଶ୍ରୀମନ୍ଦିର*ରେ ସେ କାଞ୍ଚି ରାଜକୁମାରୀ ପଦ୍ମାବତୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ପ୍ରାର୍ଥନା ଟିଭିରେ ପ୍ରସାରିତ *ନୂପୁର ଜୁନିଅର୍‌*ରେ ଉପସ୍ଥାପିକା ଭାବରେ କାମ କରିଥିଲେ । ସେ ପ୍ରାର୍ଥନା ଟିଭିରେ ପ୍ରସାରିତ *ଜ୍ଞାନଗୁରୁ*ର ୩ୟ ସଂସ୍କରଣର ଉପସ୍ଥାପିକା ଭାବରେ କାମ କରିଛନ୍ତି ।

ସେ ତରଙ୍ଗ ସିନେ ପ୍ରଡ଼କ୍ସନଦ୍ୱାରା ନିର୍ମିତ ଓଡ଼ିଆ କଥାଚିତ୍ର ସୁନୟନାରେ ନାୟିକା ଭାବେ ଅଭିନୟ କରିଛନ୍ତି ।

ଜାଗୃତି ଥିଏଟର୍‌ରେ ମଧ୍ୟ ସକ୍ରିୟ ରହିଛନ୍ତି । ନାଟକ ଦେବଦାସୀ ରେ ଲାବଣ୍ୟ ଭୂମିକା ରେ ତାଙ୍କର ଅଭିନୟ ଦର୍ଶକଙ୍କ ହୃଦୟ ଛୁଇଁ ପାରିଥିଲା ।

### ଅଭିନୀତ ଚଳଚ୍ଚିତ୍ର 
### ଅଭିନୀତ ଧାରାବାହିକ 
### ଦୂରଦର୍ଶନ କାର୍ଯ୍ୟକ୍ରମ 
### ଅଭିନୀତ ନାଟକ 
## ସମ୍ମାନ ଓ ପୁରସ୍କାର
* କଳିଙ୍ଗ ବୀରଙ୍ଗନା ପୁରସ୍କାର - ୨୦୨୨
* ପଦ୍ମଶ୍ରୀ ପ୍ରଫୁଲ୍ଲ କର ସମ୍ମାନ - ୨୦୨୪
* ଆର୍ୟା ଆୱାର୍ଡ - ୨୦୨୪https://fingerprintnews.in/aarya-awards-2024-presented

## ଆଧାର
## ଅଧିକ ତଥ୍ୟ 
* 
* 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ପାଇମେକ୍ରୋଲିମସ

{{Infobox drug
| Verifiedfields  = changed
| Watchedfields   = changed
| verifiedrevid   = 464206673
| IUPAC_name      = (3S,4R,5S,8R,9E,12S,14S,15R,16S,18R,19R,26aS)-3-{(E)-2-[(1R,3R,4S)-4-chloro-3-methoxycyclohexyl]-1-methylvinyl}-8-ethyl-5,6,8,11,12,13,14,15,16,17,18,19,24,25,26,26a-hexadecahydro-5,19-dihydroxy-14,16-dimethoxy-4,10,12,18-tetramethyl-15,19-epoxy-3H-pyrido[2,1-c][1,4]oxaazacyclotricosin-1,7,20,21(4H,23H)-tetrone
| image           = Pimecrolimus.svg
| width           = 200
| image2          =  Pimecrolimus ball-and-stick.png

| tradename       = Elidel
| Drugs.com       = 
| pregnancy_AU    = B3
| pregnancy_US    = C
| legal_US        = Rx-only
| routes_of_administration= topical

| bioavailability = low systemic absorption
| protein_bound   = 74%–87%
| metabolism      = Hepatic CYP3A
| elimination_half-life=
| excretion       =

| CAS_number_Ref  = 
| CAS_number      = 137071-32-0
| ATC_prefix      = D11
| ATC_suffix      = AH02
| PubChem         = 16051947
| DrugBank_Ref    = 
| DrugBank        = DB00337
| ChemSpiderID_Ref= 
| ChemSpiderID    = 10482089
| UNII_Ref        = 
| UNII            = 7KYV510875
| ChEMBL_Ref      = 
| ChEMBL          = 1200686

| C               =43
| H               =68
| Cl              =1
| N               =1
| O               =11
| smiles          = Cl[C@@H]1CC[C@H](C[C@H]1OC)\C=C(/C)[C@H]2OC(=O)[C@@H]4CCCCN4C(=O)C(=O)[C@]3(O)O[C@H]([C@H](C[C@@H](C)CC(\C)=C\[C@@H](CC)C(=O)C[C@H](O)[C@H]2C)OC)[C@@H](OC)C[C@H]3C
| StdInChI_Ref    = 
| StdInChI        = 1S/C43H68ClNO11/c1-10-30-18-24(2)17-25(3)19-36(53-8)39-37(54-9)21-27(5)43(51,56-39)40(48)41(49)45-16-12-11-13-32(45)42(50)55-38(28(6)33(46)23-34(30)47)26(4)20-29-14-15-31(44)35(22-29)52-7/h18,20,25,27-33,35-39,46,51H,10-17,19,21-23H2,1-9H3/b24-18+,26-20+/t25-,27+,28+,29-,30+,31+,32-,33-,35+,36-,37-,38+,39+,43+/m0/s1
| StdInChIKey_Ref = 
| StdInChIKey     = KASDHRXLYQOAKZ-ZPSXYTITSA-N
}}

**ପାଇମେକ୍ରୋଲିମସ (ଇଂରାଜୀ ଭାଷାରେ Pimecrolimus)**, ବେପାର ନାମ **ଏଲିଡେଲ** ହେଉଛି ଏକ ଔଷଧ ଯାହା ଆଟୋପିକ୍ ଡର୍ମାଟାଇଟିସ୍ (ଏକଜେମା) ଏବଂ ସୋରିଆସିସ୍ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଟପିକାଲ୍ କର୍ଟିକୋଷ୍ଟେରଏଡ ପରେ ଚିକିତ୍ସାର ଏହା ଦ୍ୱିତୀୟ ଧାଡ଼ିର ଔଷଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏକ୍ସେମେସ୍ଟେନ

**ଏକ୍ସେମେସ୍ଟେନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଆରୋମାସିନ,** ହେଉଛି ଏକ ଔଷଧ ଯାହା ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ପ୍ରାରମ୍ଭିକ ଇଷ୍ଟ୍ରୋଜେନ ପଜିଟିଭ ରିସେପ୍ଟର ରୋଗ ବା ଆଗେଇ ଯାଇଥିବା ରୋଗ ପାଇଁ ବ୍ୟବହୃତ ହୁଏ ଯାହା ଟାମୋକ୍ସିଫେନ୍ ପ୍ରତିରୋଧକ ହୋଇପାରିଛି । ଏହା ପାଟିରେ ଦିଆଯାଏ ।

୧୯୯୮ ମସିହାରେ ଯୁକ୍ତରାଜ୍ୟରେ ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଏକ୍ସେମେସ୍ଟେନକୁ ଅନୁମୋଦନ କରାଯାଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦି ମାଉଣ୍ଟେନ୍ ହକି

**ଦି ମାଉଣ୍ଟେନ୍ ହକି** ୨୦୨୧ ମସିହାରେ ପ୍ରକାଶିତ ଅବିନାଶ ପ୍ରଧାନ ଓ ଦେବାଶିଷ ମହାପାତ୍ରଙ୍କଦ୍ୱାରା ନିର୍ଦ୍ଦେଶିତ ଏକ ଓଡ଼ିଆ ବୃତ୍ତଚିତ୍ର । ଏହା ଓଭର-ଦି-ଟପ ପ୍ଲାଟଫର୍ମରେ ପ୍ରକାଶିତ ପ୍ରଥମ ଓଡ଼ିଆ ବୃତ୍ତଚିତ୍ର । ଏହର ପ୍ରଯୋଜନା କରିଥିଲେ ରାଜକିଶୋର ହୋତା ଓ ମନିଷ ଭୂଷଣ ମିଶ୍ର ।

ଏହି ଡକ୍ୟୁମେଣ୍ଟରିର ପ୍ରେରଣା ଭୁବନେଶ୍ୱରରେ ହୋଇଥିବା ୨୦୧୮ ହକି ବିଶ୍ୱକପରୁ ଆସିଥିଲା ।  ଡକ୍ୟୁମେଣ୍ଟରି ଫିଲ୍ମଟି ସମ୍ବଲପୁର ଜିଲ୍ଲାର ଆମଲିଖମାନ ବୋଲି ଗୋଟିଏ ଛୋଟ ଗାଁ ଉପରେ କେନ୍ଦ୍ରିତ । ହକିଖେଳରେ ଆଦିବାସୀମାନଙ୍କ ଅବଦାନ ପାଇଁ ଏହି ଡକ୍ୟୁମେଣ୍ଟରି ଏକ କ୍ରିତଜ୍ଞା ପରି ଦେଖା ଯାଇପାରେ ।

୪ ଜୁନ ୨୦୨୧ରେ ଏହା ଡିଜ୍‌ନି ପ୍ଲସ୍ ହଟ୍‌ଷ୍ଟାର୍‌ରେ ମୁକ୍ତିଲାଭ କରିଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ ବୃତ୍ତଚିତ୍ର
ସୁସ୍ମିତା ଦେବ

**ସୁସ୍ମିତା ଦେବ** (ଜନ୍ମ: ୨୫ ସେପ୍ଟେମ୍ବର ୧୯୭୨) ଜଣେ ଭାରତୀୟ ରାଜନେତା ତଥା ପଶ୍ଚିମବଙ୍ଗର ରାଜ୍ୟସଭାର ସଦସ୍ୟ ଏବଂ ସେ ସର୍ବଭାରତୀୟ ତୃଣମୂଳ କଂଗ୍ରେସର ସଦସ୍ୟ ଅଟନ୍ତି । ଏହାପୂର୍ବରୁ ସେ ୨୦୧୪ ମସିହାରେ ହେବାକୁ ଥିବା ଭାରତୀୟ ସାଧାରଣ ନିର୍ବାଚନରେ ​​ଆସାମର ସିଲଚରରୁ ଭାରତ ସଂସଦର ନିମ୍ନ ଗୃହର ଲୋକ ସଭାକୁ ନିର୍ବାଚିତ ହୋଇଥିଲେ । ସେ 【ଅଲ ଇଣ୍ଡିଆ ମହିଳା କଂଗ୍ରେସ】ର ପୂର୍ବତନ ସଭାପତି ଅଟନ୍ତି । ସେ ୨୦୧୯ ଲୋକ ସଭା ନିର୍ବାଚନରେ ​​ବିଜେପି ପ୍ରାର୍ଥୀ ରାଜଦୀପ ରୟେଙ୍କୁ ଅଧିକ ଭୋଟରେ ହରାଇଥିଲେ । ପରେ ସେ ଭାରତୀୟ ଜାତୀୟ କଂଗ୍ରେସରୁ ଇସ୍ତଫା ଦେବା ସହ ୨୦୨୧ ମସିହାରେ ସର୍ବଭାରତୀୟ ତୃଣମୂଳ କଂଗ୍ରେସରେ ଯୋଗ ଦେଇଥିଲେ ।

## ପ୍ରାରମ୍ଭିକ ଜୀବନ
ସୁସ୍ମିତା ଭାରତୀୟ ଜାତୀୟ କଂଗ୍ରେସର ଅନୁଭବୀ ବ୍ୟକ୍ତି ସନ୍ତୋଶ ମୋହନ ଦେବ ଏବଂ ଆସାମ ବିଧାନ ସଭା ସିଲଚରର ବିଧାୟକ ବିଥିକା ଦେବଙ୍କ ଝିଅ ଅଟନ୍ତି । ତାଙ୍କ ପିତା ସଂସଦର ସଦସ୍ୟ ତଥା ଭାରତର କ୍ୟାବିନେଟ ମନ୍ତ୍ରୀ ଥିଲେ ।

ସେ ମିରାଣ୍ଡା ହାଉସ, ବାର-ଆଟ-ଲରୁ ବି.ଏ (ଅନର୍ସ), ଦିଲ୍ଲୀ ବିଶ୍ୱବିଦ୍ୟାଳୟରୁ LLB (କର୍ପୋରେଟ୍ ଏବଂ ବାଣିଜ୍ୟିକ ଆଇନ)ର ଡିଗ୍ରୀ ହାସଲ କରିଥିଲେ । ସେ 【ଇନ୍ସ ଅଫ କୋର୍ଟ ସ୍କୁଲ ଅଫ ଲ】, ଲଣ୍ଡନ ଏବଂ ବ୍ରିଟେନର 【କିଙ୍ଗ କଲେଜ ଲଣ୍ଡନ】ରେ ପଢିଥିଲେ ।

## ଆଧାର
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:କଂଗ୍ରେସର ସଦସ୍ୟ
କୁମୁଦବେନ ଯୋଶୀ

କୁମୁଦବେନ ମଣିଶଙ୍କର ଯୋଶୀ (୩୧ ଜାନୁଆରୀ ୧୯୩୪ - ୧୪ ମାର୍ଚ୍ଚ ୨୦୨୨) ଜଣେ ଭାରତୀୟ ରାଜନେତା ଥିଲେ ।

## ଜୀବନୀ
ସେ ୨୬ ନଭେମ୍ବର ୧୯୮୫ରୁ ୭ ଫେବୃଆରୀ ୧୯୯୦ ମସିହା ପର୍ଯ୍ୟନ୍ତ ଭାରତ, ଆନ୍ଧ୍ରପ୍ରଦେଶର ରାଜ୍ୟପାଳ ଥିଲେ । ସେ ଶାରଦା ମୁଖାର୍ଜୀଙ୍କ ପରେ ରାଜ୍ୟର ଦ୍ୱିତୀୟ ମହିଳା ରାଜ୍ୟପାଳ ଥିଲେ । ସେ ସୂଚନା ଏବଂ ପ୍ରସାରଣ ବିଭାଗର ଡେପୁଟି ମନ୍ତ୍ରୀ (ଅକ୍ଟୋବର ୧୯୮୦ - ଜାନୁୟାରୀ ୧୯୮୨) ଏବଂ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ (ଜାନୁୟାରୀ ୧୯୮୨ - ଡିସେମ୍ବର ୧୯୮୪) ମଧ୍ୟ ହୋଇଥିଲେ ।

ଯୋଶୀ ୧୫ ଅକ୍ଟୋବର ୧୯୭୩ରୁ ୨ ଏପ୍ରିଲ ୧୯୭୬, ୩ ଏପ୍ରିଲ ୧୯୭୬ରୁ ୨ ଏପ୍ରିଲ ୧୯୮୨ ଏବଂ ୩ ଏପ୍ରିଲ ୧୯୮୨ରୁ ୨୫ ନଭେମ୍ବର ୧୯୮୫ ପର୍ଯ୍ୟନ୍ତ ତିନି ଥର ରାଜ୍ୟସଭାର ସଦସ୍ୟ ଥିଲେ । ସେ ମଧ୍ୟ ଗୁଜରାଟ ପି.ସି.ସି.ର ସାଧାରଣ ସଂପାଦକ ଥିଲେ ।

ଦାୟିତ୍ୱ ଗ୍ରହଣ କରିବାର କିଛି ସମୟ ପରେ ସେ ରାଜ୍ୟର ୨୩ଟି ଜିଲ୍ଲାକୁ ଯାଇ ଅନେକ ସମୟ ବାହାରେ ରହି ଏକ ରେକର୍ଡ ସୃଷ୍ଟି କରିଥିଲେ - ଯାହା ହାଇଦ୍ରାବାଦର ରାଜ ଭବନରେ ୧୩ ଜଣଙ୍କ ଅପେକ୍ଷା ତାଙ୍କର ଅଧିକ ସକ୍ରିୟ ଥିଲା । ୨୬ ନଭେମ୍ବର ୧୯୮୫ରୁ ୩୦ ସେପ୍ଟେମ୍ବର ୧୯୮୭ ମଧ୍ୟରେ ସେ ୧୦୮ ଥର ଜିଲ୍ଲା ପରିଦର୍ଶନ କରିଥିଲେ ଏବଂ ୨୨ ଥର ରାଜ୍ୟ ବାହାରେ ଯାତ୍ରା କରିଥିଲେ ।

## ବିବାଦ
ହାଇଦ୍ରାବାଦର ସ୍ଥାନୀୟ ଖବରକାଗଜକୁ ଅନେକ ସାକ୍ଷାତକାର ଦେଇ ଯୋଶୀ ପ୍ରତିକ୍ରିୟା ପ୍ରକାଶ କରିଥିଲେ । ଏହି ଅଭିଯୋଗକୁ "ଅଳିଆ" ବୋଲି ଖାରଜ କରି କହିଛନ୍ତି ଯେ, "ଏଭଳି ସମାଲୋଚନାର ଉତ୍ତର ଦେବା ମୋର ସମ୍ମାନର ତଳେ ।"

## ମୃତ୍ୟୁ
କୁମୁଦବେନ ୧ ମାର୍ଚ୍ଚ ୨୦୨୨ ମସିହାରେ ୮୮ ବର୍ଷ ବୟସରେ ଗଣଦେବୀ ନିକଟସ୍ଥ ଚାଙ୍ଗା ଧାନୋରୀ ଗ୍ରାମରେ ମୃତ୍ୟୁ ବରଣ କରିଥିଲେ ।

## ଆଧାର
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:ମହିଳା ରାଜ୍ୟପାଳ
ଶ୍ରେଣୀ:ରାଜ୍ୟସଭାର ସଦସ୍ୟ
ଦୀପା ଦାସମୁନସୀ

**ଦୀପା ଦାସମୁନସୀ** ଜଣେ ଭାରତୀୟ ରାଜନେତା । ସେ ୧୫ତମ ଲୋକ ସଭାରେ ରାଇଗଞ୍ଜ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ସେ ଅକ୍ଟୋବର ୨୦୧୨ରୁ ମଇ ୨୦୧୪ ପର୍ଯ୍ୟନ୍ତ ନଗର ଉନ୍ନୟନ ମନ୍ତ୍ରୀ ଥିଲେ । ସେ ୧୯୯୪ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଭାରତୀୟ ଜାତୀୟ କଂଗ୍ରେସର ରାଜନେତା ପ୍ରିୟ ରଞ୍ଜନ ମୁନସୀଙ୍କ ସହ ବିବାହିତ ଥିଲେ ।

## ପ୍ରାରମ୍ଭିକ ଜୀବନ
ଦାସମୁନସୀ ୧୫ ଜୁଲାଇ ୧୯୬୦ ମସିହାରେ ପଶ୍ଚିମବଙ୍ଗର କଲିକତାରେ ବେନୋଇ ଘୋଷ ଏବଂ ଦୁର୍ଗା ଘୋଷଙ୍କ ଘରେ ଜନ୍ମଗ୍ରହଣ କରିଥିଲେ । ସେ ୧୫ ଏପ୍ରିଲ ୧୯୯୪ ମସିହାରେ ପ୍ରିୟ ରଂଜନ ଦାସମୁନସୀଙ୍କୁ ବିବାହ କରିଥିଲେ । ତାଙ୍କର ଏକ ପୁତ୍ର ସନ୍ତାନ ଅଛନ୍ତି ।

## ପଦବୀଗୁଡିକ
୧. ୨୦୦୬-୨୦୦୯ ସଦସ୍ୟ, ଗୋଲପୋଖର ପାଇଁ ପଶ୍ଚିମବଙ୍ଗ ବିଧାନ ସଭା
୨. ୨୦୦୯-୨୦୧୪ ରାୟଗଞ୍ଜରୁ ୧୫ତମ ଲୋକ ସଭାକୁ ନିର୍ବାଚିତ 
୩. ୩୧ ଅଗଷ୍ଟ ୨୦୦୯ ସଦସ୍ୟ, କର୍ମକର୍ତ୍ତା, ଜନ ଅଭିଯୋଗ, ଆଇନ ଏବଂ ନ୍ୟାୟ ଉପରେ ସଂସଦୀୟ କମିଟି 
୪. ୨୮ ଅକ୍ଟୋବର ୨୦୧୨, କେନ୍ଦ୍ର ରାଜ୍ୟ ମନ୍ତ୍ରୀ, ନଗର ଉନ୍ନୟନ

### ସଫଳତା
୧୯୮୪ ମସିହା ପରଠାରୁ ମଞ୍ଚ କଳାକାର, ଟେଲିଭିଜନ କଳାକାର, ପୋଷାକ ଡିଜାଇନର, କଳା ନିର୍ଦ୍ଦେଶକ (ଟିଭି ଧାରାବାହିକ ଏବଂ କ୍ଷୁଦ୍ର ଚଳଚ୍ଚିତ୍ର) ।

### କ୍ରୀଡା ଏବଂ କ୍ଲବ
ରାଷ୍ଟ୍ରପତି, ଦିଲ୍ଲୀ ମହିଳା ଫୁଟବଲ 

### ଅନ୍ୟାନ୍ୟ ସୂଚନା
ସ୍ନାତକୋତ୍ତର ସ୍ତରରେ ସ୍ୱର୍ଣ୍ଣ ପଦକ ବିଜେତା ଏବଂ ଥିଏଟରରେ ଅନେକ ପୁରସ୍କାର ଜିତିଥିଲେ ।

## ଶିକ୍ଷା ଏବଂ ବୃତ୍ତି
ସେ କଲିକତାର ରବୀନ୍ଦ୍ର ଭାରତୀ ବିଶ୍ୱବିଦ୍ୟାଳୟରେ ନାଟ୍ୟଶାସ୍ତ୍ରରେ ଏମ.ଏ କରିଥିଲେ । ସ୍ନାତକୋତ୍ତର ସ୍ତରରେ ସେ ସ୍ୱର୍ଣ୍ଣ ପଦକ ବିଜେତା ହୋଇଥିଲେ ।

ସେ ୨୦୦୬ ମସିହାରେ ଗୋଲପୋଖରରୁ ପଶ୍ଚିମବଙ୍ଗ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ, ସେ ୧୫ତମ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ଜନ ଅଭିଯୋଗ, ଆଇନ ଓ ନ୍ୟାୟ କମିଟିର ସଦସ୍ୟ ଥିଲେ । ସେ କେନ୍ଦ୍ର ରାଜ୍ୟ ଉନ୍ନୟନ ମନ୍ତ୍ରୀ ଥିଲେ । ସେ ଭୂମିହୀନ ଅଥବା ଅନାଥ ପିଲା, ଭିନ୍ନକ୍ଷମ ଶିଶୁ ଏବଂ ଆଦିବାସୀ ଲୋକଙ୍କ ପାଇଁ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ସ୍ୱର୍ଣ୍ଣ ପଦକ ବିଜେତା
ଶ୍ରେଣୀ:ମହିଳା ରାଜନୀତିଜ୍ଞ
ଶ୍ରେଣୀ:କଳାକାର
ପୂଜା ଗୁପ୍ତା (୧୯୮୭ ଜନ୍ମ)

**ପୂଜା ଗୁପ୍ତା** (ଜନ୍ମ: ୩୦ ଜାନୁଆରୀ ୧୯୮୭) ଜଣେ ଭାରତୀୟ ଅଭିନେତ୍ରୀ ତଥା ମଡେଲ୍ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ୨୦୦୭ ମସିହାରେ ସେ ଫେମିନା ମିସ୍ ଇଣ୍ଡିଆ ଜିତିଥିଲେ ଏବଂ ମିସ୍ ୟୁନିଭର୍ସ ୨୦୦୭ରେ ଭାରତର ପ୍ରତିନିଧିତ୍ୱ କରିଥିଲେ, ଯେଉଁଠାରେ ସେ ଶ୍ରେଷ୍ଠ ୧୦ ଫାଇନାଲିଷ୍ଟରେ ସ୍ଥାନ ପାଇଥିଲେ ।

## ବ୍ୟକ୍ତିଗତ ଜୀବନ 
ପୂଜା ୧୯୮୭ ମସିହାର ଜାନୁଆରୀ ୩୦ ତାରିଖରେ ନୂଆ ଦିଲ୍ଲୀଠାରେ ଜନ୍ମଗ୍ରହଣ କରିଥିଲେ । ପୂଜା ନିବେଶ ବ୍ୟାଙ୍କର ବରୁଣ ତାଲୁକଦାରଙ୍କୁ ବିବାହ କରିଛନ୍ତି ।

## ପେଷା 
### ମଡେଲିଂ 
୨୦୦୭ ମସିହାରେ ସେ ଫେମିନା ମିସ୍ ଇଣ୍ଡିଆ ଜିତିବା ପରେ ମଡେଲ୍ ଭାବରେ ତାଙ୍କୁ ସଫଳତା ମିଳିଥିଲା । ସେହି ବର୍ଷ ମେକ୍ସିକୋରେ ଅନୁଷ୍ଠିତ ମିସ୍ ୟୁନିଭର୍ସ ୨୦୦୭ରେ ସେ ଭାରତର ପ୍ରତିନିଧିତ୍ୱ କରିଥିଲେ ଏବଂ ଶ୍ରେଷ୍ଠ ୧୦ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ଏହା ପରେ ସେ ଅନେକ କମ୍ପାନୀ ଓ ବିଜ୍ଞାପନରେ କାମ କରିଥିଲେ ।

### ଅଭିନୟ ଜୀବନ 
୨୦୧୧ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଫାଲ୍ତୁ* (*ଏଫ୍.ଏ.ଏଲ୍.ଟି.ୟୁ.*) ୨୦୧୩ ମସିହାରେ ସେ *ଗୋ ଗୋଆ ଗନ୍* ଓ *ସର୍ଟକଟ୍ ରୋମିଓ*ରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଫେମିନା ମିସ୍ ଇଣ୍ଡିଆ ବିଜୟିନୀ